title: Xiaomi Redmi Y1 Lite


title: Xiaomi Redmi Y1 Lite

text: Julkaisuhetkellä laitteessa oli esiasennettuna Android 7.0 "Nougat" Xiaomin MIUI-käyttöliittymällä.


Xiaomi Redmi Y1 Lite


title: Xiaomi Redmi 5

text: Xiaomi Redmi 5 on Xiaomin 12. joulukuuta 2017 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.


title: Xiaomi Redmi 5

text: Xiaomi Redmi 5 -älypuhelimessa on 5,7-tuumainen näyttö HD 2:1-resoluutiolla.


title: Xiaomi Redmi 5

text: Laitteesta löytyy Qualcomm Snapdragon 450-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Xiaomi Redmi 5

text: Laitteessa on 12 Megapikselin takakamera. Etukameran tarkkuus on puolestaan 5 Megapikseliä, jonka lisäksi siinä on LED-salama.


title: Xiaomi Redmi 5

text: Videokuvaus voidaan tehdä 1080p (Full HD) -resoluutioilla 30fps.


title: Xiaomi Redmi 5

text: Julkaisuhetkellä laitteessa oli esiasennettuna Android 7.1 "Nougat" Xiaomin MIUI-käyttöliittymällä.


Xiaomi Redmi 5


title: Rotaksaanit

text: Rotaksaanit ovat orgaanisia yhdisteitä, joiden rakenteessa makrosyklinen rengasrakenne ympäröi akselina toimivaa lineaarista orgaanista ketjua. Lineaarisen ketjun päissä on suuret ryhmät siten, että rengasrakenne ei pääse liukumaan pois akselilta. Renkaan ja akselin välillä ei ole kovalenttisia sidoksia. Makrosyklinen rengas kykenee liikkumaan vapaasti akselina toimivaa orgaanista molekyyliä pitkin. Rotaksaanit ovat keskeisiä supramolekulaarisen kemian tutkimuskohteita ja niillä on mahdollisesti käyttöä nanokytkiminä ja molekyylikoneissa.


title: Rotaksaanit

text: Rotaksaanien nimeämiseen on neljä sääntöä. Rotaksaanin nimessä ensimmäiseksi tulee hakasulkeisiin numero, joka kertoo rotaksaanin komponenttien määrän. Esimerkiksi akselista ja yhdestä makrosyklisestä renkaasta koostuva rotaksaani on [2]rotaksaani. Seuraava osa nimessä kertoo akselin rakenteen, kolmas osa makrosyklisen renkaan rakenteen ja viimeiseksi tulee pääte rotaksaani.


title: Rotaksaanit

text: Rotaksaanien valmistamiseen on kaksi yleisesti käytettyä tapaa: niin kutsuttu statistinen tapa ja ohjattu synteesi. Statistisessa tavassa syntetisoidaan akseli ja rengasrakenteen avoketjuinen esiaste. Tämän jälkeen rengasrakenne suljetaan esimerkiksi alkeenien metateesillä. Ohjattu synteesi on usein tehokkaampi ja siinä käytetään apuna koordinoitumista metalli-ioneihin esimerkiksi kupariin. Ohjattua synteesiä on kehittänyt erityisesti Jean-Pierre Sauvage.


title: Xiaomi Redmi Note 5

text: Xiaomi Redmi Note 5 on Xiaomin 22. helmikuuta 2018 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.


title: Xiaomi Redmi Note 5

text: Xiaomi Redmi Note 5 -älypuhelimessa on 6-tuumainen näyttö Full HD 2:1-resoluutiolla. Näyttö on suojattu Corning Gorilla Glass -lasilla.


title: Xiaomi Redmi Note 5

text: Laitteesta löytyy Qualcomm Snapdragon 625 8953-prosessori. Laitteessa on 4 Gigatavua RAM-muistia ja 64 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Xiaomi Redmi Note 5


title: Xiaomi Redmi Note 5


title: Xiaomi Redmi Note 5


Xiaomi Redmi Note 5


title: Xiaomi Redmi Note 5 Pro

text: Xiaomi Redmi Note 5 Pro on Xiaomin 22. helmikuuta 2018 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.


title: Xiaomi Redmi Note 5 Pro

text: Xiaomi Redmi Note 5 Pro -älypuhelimessa on 6-tuumainen näyttö Full HD 2:1-resoluutiolla. Näyttö on suojattu Corning Gorilla Glass -lasilla.


title: Xiaomi Redmi Note 5 Pro

text: Laitteesta löytyy Qualcomm Snapdragon 636 SDM636-prosessori. Laitteessa on 6 Gigatavua RAM-muistia ja 64 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Xiaomi Redmi Note 5 Pro

text: Laitteessa on 12 Megapikselin takakamera. Etukameran tarkkuus on puolestaan 20 Megapikseliä, jonka lisäksi siinä on LED-salama.


title: Xiaomi Redmi Note 5 Pro

text: Videokuvaus voidaan tehdä 1080p (Full HD) -resoluutioilla.


title: Xiaomi Redmi Note 5 Pro

text: Julkaisuhetkellä laitteessa oli esiasennettuna Android 7.1 "Nougat".


title: Xiaomi Redmi Note 5 Pro

text: Myöhemmin laitteeseen on tullut päivitys Android 8.0 "Oreo" -versioon.


title: Xiaomi Redmi Note 5 Pro

text: Molemmat versiot toimivat Xiaomin MIUI-käyttöliittymällä.


Xiaomi Redmi Note 5 Pro


title: Luettelo saarista asukasluvun mukaan

text: Tämä on luettelo saarista asukasluvun mukaan. Luettelo sisältää kaikki saaret, joiden väkiluku on yli 100 000. Vertailun vuoksi mannermaa on "kursivoitu". Maailman saarten väestö on yli 730 miljoonaa, noin 11 prosenttia maailman koko väestöstä. Niistä vain Jaavalla ja Honshussa asuu yli 1 % planeetan ihmisistä.


title: Piiraan maku makea

text: Piiraan maku makea ("The Sweetness at the Bottom of the Pie") on Alan Bradleyn kirjoittama salapoliisiromaani. Se aloittaa Flavia de Luce -sarjan. Englanninkielinen alkuteos ilmestyi 2009 ja suomennos 2014. Bradley on voittanut teoksella useita palkintoja.


title: Piiraan maku makea

text: Flavia on 11-vuotias tyttö, joka asuu leski-isänsä ja kahden isosiskonsa kanssa englantilaisessa Bishop's Laceyn kylässä vanhassa sukukartanossa. Nokkela Flavia on taitava kemisti. Eräänä päivänä kartanon portailta löytyy kuollut lintu, jonka nokkaan on tökätty vanha postimerkki. Myöhemmin Flavia kuulee isänsä huoneesta riitelyä, jota ei ole hänen kuultavakseen tarkoitettu. Tilanne kääntyy vielä huonompaan, kun puutarhasta löytyy eräänä varhaisena aamuna ruumis. Paikallinen poliisi saapuu tutkimaan tapausta ja epäilysten kohteeksi joutuu Flavian isä. Flavia haluaa pelastaa isänsä ja alkaa tutkia tapausta omin keinoin.


title: Xiaomi Mi-Two

text: Xiaomi Mi-Two on Xiaomin 20. elokuuta 2012 julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.


title: Xiaomi Mi-Two

text: Xiaomi Mi-Two -älypuhelimessa on 4,3-tuumainen näyttö HD -resoluutiolla.


title: Xiaomi Mi-Two

text: Laitteesta löytyy Qualcomm Snapdragon S4 Pro APQ8064-prosessori. Laitteessa on 2 Gigatavua RAM-muistia ja 16 Gigatavua sisäistä muistia.


title: Xiaomi Mi-Two

text: Laitteessa on 8 Megapikselin takakamera. Etukameran tarkkuus on puolestaan 2 Megapikseliä.


title: Xiaomi Mi-Two

text: Videokuvaus voidaan tehdä 1080p (Full HD) -resoluutioilla 30fps.


title: Xiaomi Mi-Two

text: Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä.


Xiaomi Mi-Two


title: Maxime Lagacé

text: Maxime Lagacé (s. 12. tammikuuta 1993 Saint-Augustin, Quebec) on kanadanranskalainen jääkiekkomaalivahti. Hän pelaa NHL-joukkue Vegas Golden Knightsin organisaatiossa. Kaudella 2017–2018 alkaneella NHL-urallaan Lagacé pelasi uransa ensimmäiset pääsarjaottelut. Hän on pelannut urallaan 16 NHL-ottelua torjuntaprosentilla 86,7% ja päästettyjen maalien keskiarvolla 3,91.


title: Xiaomi Mi-1s

text: Xiaomi Mi-1s on Xiaomin valmistama älypuhelin, jossa on esiasennettuna Android 4.0 "Ice Cream Sandwich" -käyttöjärjestelmä Xiaomin MIUI-käyttöliittymällä.


title: Xiaomi Mi-1s

text: Xiaomi Mi-1s -älypuhelimessa on 4-tuumainen näyttö FWVGA -resoluutiolla.


title: Xiaomi Mi-1s

text: Laitteesta löytyy Qualcomm Snapdragon S3 MSM8260-prosessori. Laitteessa on 1 Gigatavu RAM-muistia ja 4 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla.


title: Xiaomi Mi-1s


title: Xiaomi Mi-1s


title: Xiaomi Mi-1s

text: Julkaisuhetkellä laitteessa oli esiasennettuna Android 4.0 "Ice Cream Sandwich" Xiaomin MIUI-käyttöliittymällä.


Xiaomi Mi-1s


title: Xiaomi Mi-2S

text: Xiaomi Mi-2S on Xiaomin 17. kesäkuuta 2013 julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.


title: Xiaomi Mi-2S

text: Xiaomi Mi-2S -älypuhelimessa on 4,3-tuumainen näyttö HD -resoluutiolla.


title: Xiaomi Mi-2S

text: Laitteesta löytyy Qualcomm Snapdragon 600-prosessori. Laitteessa on 2 Gigatavua RAM-muistia ja 16 Gigatavua sisäistä muistia.


title: Xiaomi Mi-2S


title: Xiaomi Mi-2S


title: Xiaomi Mi-2S


Xiaomi Mi-2S


title: Xiaomi Mi-3

text: Xiaomi Mi-3 on Xiaomin julkaisema älypuhelin, jossa on esiasennettuna Android 4.4.2 "KitKat" -käyttöjärjestelmä Xiaomin MIUI-käyttöliittymällä.


title: Xiaomi Mi-3

text: Xiaomi Mi-3 -älypuhelimessa on 5-tuumainen näyttö FullHD -resoluutiolla.


title: Xiaomi Mi-3

text: Laitteesta löytyy 2,36 GHz:n 4-ydinprosessori. Laitteessa on 2 Gigatavua RAM-muistia ja 16 Gigatavua sisäistä muistia.


title: Xiaomi Mi-3

text: Laitteessa on 13 Megapikselin takakamera. Etukameran tarkkuus on puolestaan 2 Megapikseliä.


title: Xiaomi Mi-3


title: Xiaomi Mi-3

text: Julkaisuhetkellä laitteessa oli esiasennettuna Android 4.4.2 "KitKat" Xiaomin MIUI-käyttöliittymällä.


Xiaomi Mi-3


title: Skopa elämä

text: Skopa elämä on suomalainen realitysarja opiskelijoiden elämästä. Sarjan pilottikauden ensimmäinen jakso julkaistaan 22. maaliskuuta 2018 YouTubessa. Todellisiin tapahtumiin pohjautuvassa sarjassa seurataan läheltä kymmenen Kuopiossa opiskelevan nuoren arkea viikon ajan.


title: Skopa elämä

text: Sarjan nimi on saanut inspiraationsa Kuopio-nimen historiatulkinnasta.


title: Skopa elämä

text: Parikymppiset opiskelijat Alexa, Anna-Maria, Saara, Sawa, Mira ja tyttöporukka Nellyt pinkovat sykkeellä pitkin Skopan baanoja. Elämä on suorittamista ja kipuilua, mutta päiviin mahtuu myös runsaasti rakkautta, noloja puheita ja pieniä suuria ihmetyksen aiheita.


title: Skopa elämä

text: Skopa elämä kuvaa opiskelijaelämän ihanan kamalaa vapautta aidoimmillaan. Paniikkia vaatimuksista ja sekoilua oman minän kanssa - missä milloinkin. Ehdotonta ystävyyttä ja ihmisen pyyteetöntä kauneutta. Sydämiä suloisesti säröillä, proteiinipatukoita uunissa, meikkausfilosofiaa, keskusteluja perunarieskasta terapiaan.


title: Skopa elämä

text: Sarjan päähenkilöt ovat 19-27-vuotiaita Kuopiossa opiskelevia suomalaisia nuoria. Päähenkilöt on haettu avoimella Kuopion alueen oppilaitosten (Savonia-ammattikorkeakoulu, Itä-Suomen yliopisto, Savon ammattiopisto ja Ylä-Savon ammattiopisto sekä Kuopion alueen urheiluakatemia) opiskelijoista. Skopa elämä on kuvattu helmikuussa 2018 Kuopiossa.


title: Skopa elämä

text: Päähenkilöt:


title: Skopa elämä

text: Skopa elämän ensimmäinen tuotantokausi pitää sisällään viisi jaksoa ja extramateriaalit. Jaksot on julkaistu YouTubessa, Instagramissa ja sarjan omalla verkkosivulla.*Linkki sarjan kotisivulle


title: Skopa elämä

text: *Linkki sarjan Youtube-kanavalle


title: Skopa elämä

text: *Linkki sarjan Instagram-sivulle


title: Skopa elämä

text: *Linkki YLE:n artikkeliin


title: Skopa elämä

text: *Linkki ePressin tiedotteeseen


title: Skopa elämä

text: *Linkki Oddyzinen artikkeliin


title: OSMA

text: OSMA on kielitieteellinen termi. Se on lyhennys lausekkeesta objekti sijainen määrän adverbiaali. OSMA on adjunkti, eli lause ei koskaan "vaadi" sitä.


title: OSMA

text: Syntaksinsa kannalta OSMA käyttäytyy kuin objekti. Sen sija mm. vaihtelee negatiivisen ja affirmatiivisen lauseen välillä, kuten esimerkeissä (1a) vs. (1b) ja (2a) vs. (2b), mikä on suomen objektin määrittämisen kriteereitä.


title: OSMA

text:
(1a) Luin tunnin.
(2a) Juoksin kaksi kilometriä.


title: OSMA

text:
(1b) En lukenut tuntia.
(2b) En juossut kahta kilometriä.


title: OSMA

text: OSMA ei kuitenkaan ole objekti, sillä se voi liittyä myös intransitiivisiin lauseisiin, kuten esimerkissä (2a), tai lauseisiin, joilla on jo objekti, kuten esimerkissä (3).


title: OSMA

text: (3) Luin kirjaa kolme tuntia.


title: OSMA

text: Osma ilmaisee nimensä mukaisesti "määrää", esim. ajan tai matkan kestoa. OSMA voidaan siis lukea adverbiaalien alalajina määrän adverbiaaleihin.


title: OSMA

text: Vaikka OSMA on vahvasti fennistiikan termi, vastaavaa ilmiötä esiintyy muissakin kielissä. Esim. englannissa OSMAa voidaan ilmaista joko kuten objektia, eli prepositiotta, tai preposition "for" ympärille rakentuvalla prepositionlausekkeella.


title: OSMA

text: (4) I ran (for) two hours.


title: Lappajärven maanjäristys 1979

text: Lappajärven maanjäristys 1979 tapahtui kello 19.31.22 (UTC+2) Etelä-Pohjanmaan Alajärvellä. Järistyksen paikallinen magnitudi oli 3,8, ja se on suurin Suomessa koskaan instrumentein mitattu maanjäristys. Maanjäristys tunnetaan paikallisesti "Väinön värinänä", sillä se tapahtui suomenkielisen almanakan mukaan Väinön nimipäivänä. Järistys aiheutti kattojen ja seinien halkeamisia.


title: Lappajärven maanjäristys 1979

text: Järistyksen hyposentri sijaitsi 15 kilometrin syvyydessä. Ruotsin puolustusministeriön alaisen Försvarets Forskingsanstalt -instituutin ja Helsingin yliopiston Seismologian instituutin mukaan järistys tapahtui kulku-liuku-siirroksessa.


title: Lappajärven maanjäristys 1979

text: Luoma-ahon nuorisoseurantalon pihassa Alajärvellä on Väinön värinän muistokivi, joka paljastettiin kesäkuussa 1992.


title: Engelinranta

text: Engelinranta on Hämeenlinnan keskustan kylkeen, Hämeensaaren kaupunginosan eteläosaan suunnitteilla oleva uusi keskustamainen asuin- liike- ja toimistoalue, jonne kaavaillaan noin 2 600 asukasta. Paasikiventien ja Vanajaveden väliselle alueelle sijoittuva Engelinranta on saanut nimensä Hämeenlinnaan vuonna 1832 asemakaavan laatineen arkkitehti C. L. Engelin mukaan. Tällä hetkellä alueella sijaitsee huoltoasemia, matalia liikerakennuksia ja pysäköintialueita, kuten myös säilytettäviksi tarkoitetut uimahalli, uimaranta sekä rantapuisto. Engelinrannasta on jo purettu vuonna 2016 urheilutalo Hämeenkaari ja 2017 Hämeensaaren pesäpallokenttä. Tällä hetkellä käynnissä on maamassojen vaihto, sillä alueella on 1960-luvulle asti sijainnut kaatopaikka. Engelinrannan kaavoitus on vielä kesken; osayleiskaava alueelle on valmistunut, ja kaupunki on aloittamassa asemakaavan laatimista osissa. Ensimmäisenä asemakaavaa ollaan laatimassa Saaristenmäen kaupunginosan puolella sijaitsevaan linja-autoaseman kortteliin.


title: Rövaren

text: Rövaren on saari Espoon Suvisaaristossa. Se on yksi Espoon kaupungin ulkoilusaarista. Rövaren sijaitsee noin 700 metriä Stora Herröstä itään ja pari kilometriä Suvisaariston pääsaarista etelälounaaseen. Etäisyys Soukanniemen Amiraalinsatamaan on runsaat kolme kilometriä.


title: Rövaren

text: Rövarenin pinta-ala on yhdeksisen hehtaaria. Sen metsät ovat suurimmalta osin kalliomännikköä sekä mustikka- ja puolukkakangasta. Rannat ovat pääosin kalliota ja kivikkoa, etenkin saaren itäosassa. Rövarenin itä- ja etelärannalta avautuu näkymä Suomenlahden ulappaan.


title: Rövaren

text: Rövarenin pohjoispuolella sijaitsee 0,8 hehtaarin laajuinen Rövargrundet, joka on vähäpuinen kallioluoto. Runsaan sadan metrin päässä Rövarenin etelärannalta sijaitsee neljän hehtaarin laajuinen Kaparen.


title: Rövaren

text: Rövaren on osa Uudenmaan maakunnallista virkistysalueverkostoa.


title: Jared Coreau

text:
Jared Coreau (s. 5. marraskuuta 1991 Ontario) on kanadalainen jääkiekkomaalivahti. Hän pelaa NHL-joukkue Detroit Red Wingsissa.
Coreau on varaamaton pelaaja, joka teki ensimmäisen sopimuksensa Red Wingsin kanssa keväällä 2013. Kaudella 2016–2017 alkaneella NHL-urallaan hän on pelannut 19.3.2018 mennessä 18 ottelua Red Wingsin maalilla torjuntaprosentilla 88,0% ja päästettyjen maalien keskiarvolla 3,68. Hän pelaa hanska vasemmassa kädessä.


title: Bedivere

text: Sir Bedivere (kymriksi "Bedwyr", ransk. "Bédoier", myös Bedevere) on yksi kuningas Arthurin pyöreän pöydän ritareista. Hän on se, joka palautti Excaliburin Järven neidolle. Hän toimi Arthurin marsalkkana. Sir Lucan oli hänen veljensä ja Griflet hänen serkkunsa.


title: Bedivere

text: Bedivere esiintyy useissa varhaisissa walesilaisissa teksteissä, joissa häntä kutsutaan nimellä Bedwyr Bedrydant ("Täydellisten jänteiden Bedwyr"). Hänen sanotaan olevan komea, yksikätinen ritari Arthurin palveluksessa. Hänen isänsä nimi on Pedrawd tai Bedrawd, ja hänen lapsensa ovat Amhren ja Eneuawg, jotka molemmat kuuluvat Arthurin hoviin.


title: Bedivere

text: Yksi varhaisimmista maininnoista Bediverestä on 900-luvulta peräisin olevassa runossa "Pa Gur", jossa kuvaillaan useita Arthurin ritareita. Bediveren sanotaan kaataneen satoja vihollisia ja olleen hurjaluonteinen miekan ja kilven kanssa taistellessaan Garwlwydia vastaan Tryfrwydin rannoilla.


title: Bedivere

text: Bedivere on keskeinen hahmo tarinassa Culhwchista ja Olwenista, jossa hän on korkeassa asemassa Arthurin hovissa ystävänsä Sir Kayn kanssa. Bedivereä kuvaillaan maailman komeimmaksi mieheksi Arthuria ja Drych fab Cibddaria lukuun ottamatta, ja hänen sanotaan kantavan taikapeistä. Häntä pyydetään Culhwchin mukaan tämän retkelle voittaa Olwenin käsi, ja hän on ensimmäinen, joka iskee Ysbaddaden-jättiläistä Culhwchille tarkoitetulla myrkkykeihäällä. Bedivere auttaa Culhwchia suorittamaan Ysbaddadenin antamat mahdottomat tehtävät, ja tarina päättyy Ysbaddadenin häpäisyyn ja kuolemaan ja lopulta Culhwchin ja Olwenin avioliittoon.


title: Bedivere

text: Geoffrey Monmouthilaisen teoksessa "Historia regum Britanniae" Bedivere on yksi Arthurin uskollisista liittolaisista, mikä on paljolti hänen roolinsa myös myöhemmässä Arthuriin liittyvässä kirjallisuudessa. Useissa versioissa Arthurin kuolemasta Bedivere ja Arthur kuuluvat niihin muutamiin Camlannin taistelusta selvinneisiin. Taistelun jälkeen kuolettavasti haavoittunut Arthur pyytää Bedivereä heittämään Excaliburin takaisin Järven neidolle. Bedivere kuitenkin ajattelee miekan olevan liian arvokas Britannialle, jotta sen voisi vain heittää veteen. Kun hän kertoo Arthurille ettei mitään tapahtunut, Arthur moittii häntä, tietäen että taikamiekka aiheuttaisi jotain yliluonnollista. Lopulta Bedivere heittää miekan veteen, jolloin sieltä nousee käsi, joka tarttuu miekkaan ilmassa ja vajoaa sitten takaisin laineisiin. Tämän kuullessaan Arthur vakuuttuu, että miekka on todella palautettu Järven neidolle.


title: Bedivere

text: Arthurin kuoleman jälkeen Bedivere vetäytyy erakkoluostariin, jossa hän elää lopun elämäänsä.


title: Korjaamo (näytelmä)

text: Korjaamo on Mika Myllyahon ensimmäinen Kansallisteatterille kirjoittama näytelmä. Teatterin pääjohtajana toimivan Myllyahon kirjoittaman lämminhenkiseksi luonnehditun komedian pääosissa nähdään Jukka-Pekka Palo ja Seppo Pääkkönen. "Korjaamo" kantaesitetään Omapohja-näyttämöllä 21. maaliskuuta 2017. Pikkukaupungin autokorjaamoon sijoittuva näytelmä käsittelee ihmisarvoa tilanteessa, jossa loppuunpalaminen uhkaa työkykyä ja elämäntyö on muuttumassa tarpeettomaksi.


title: Anvil (pelimoottori)

text:
Anvil (2009 saakka tunnettu nimellä Scimitar) on pelimoottori,
jonka on luonut Ubisoft Montrealin pelikehittäjät käytettäväksi Windows:issa,
Nintendo Switch:issä, Playstation 3:ssa, Playstation 4:ssa, Playstation Vita:ssa, Wii U:ssa,
Xbox 360:ssä ja Xbox One:ssa.
Moottori on koodattu pääsääntöisesti C++:lla. Ubisoft yrittää yhdistää C#:in siihen mukaan varmistaakseen paremman monipuolisuuden.


title: Anvil (pelimoottori)

text: Claude Langlais, Ubisoft Montrealin tekninen johtaja sanoo, että ympäristön mallinnus on valmista 3ds Max:illa hahmojen mallinnus ZBrush:illa. Moottori käyttää Autodesk:in HumanIK -väliohjelmistoa sijoittaakseen hahmon kädet ja jalat oikein kiipeily ja työntö animaatioissa ajon aikana. Anvil pelimoottoria on paranneltu "Assassin's Creed II":sta varten.


title: Tarhapäänjärvi

text: Tarhapäänjärvi on Keski-Suomessa Multialla sijaitseva järvi, joka kuuluu Kokemäenjoen vesistöön.


title: Tarhapäänjärvi

text: Järven pinta-ala on 290 hehtaaria eli 2,9 neliökilometriä. Se on 7,5 kilometriä pitkä ja 1,2 kilometriä leveä, mutta järvi on monissa kohdissaan varsin kapea. Järvellä on kolme järvenosaa, jotka ovat yhteydessä toisiinsa salmen kautta. Järven matalaan pohjoispäähän Lumminlahteen laskee Soutujoki, joka on valuma-alueen yläosan kokoava joki. Lumminlahti kapenee hieman Purstinsalmessa, joka on Koivuniemen ahtaama. Järven yläpuolisko on 3,2 kilometriä pitkä ja se loppuu etelässä alle 50 metriä leveään Rytkiönsalmeen. Se on muodostunut Rytkiönvuoren kohdalle Pääpetäjänniemen kapeikkoon. Järven eteläpuolisko alkaa Rytkiönsalmesta ja loppuu Järvenpäänkoskeen, joka on Mäntyvirran ja Tarhianjoen alku.


title: Tarhapäänjärvi

text: Järvessä on kartan mukaan 15 saarta. Järven pohjoispuoliskossa sijaitsee 11 saarta. Niistä Kallioluoto ja Heinäluoto sijaitsevat Tarhapäänniemen pohjoispuolella, Puusaari, Aittosaari ja Maikinsaari sekä kaksi pienempää luotoa sijaitsevat Tarhapäänniemen eteläpuolella olevan Äijänlahden edessä, Tervonsaari ja kolme pientä luotoa ennen Rytkiönsalmea. Salmen jälkeen järven eteläpuoliskon Talaslahdella on kolme saarta, joista suurin on 160 metriä pitkä ja 50 metriä leveä. Näiden eteläpuolella on vielä pieni luoto, joka on viimeinen saari.


title: Tarhapäänjärvi

text: Järven rantaviivan pituus on 23 kilometriä. Sen rannat ovat puoliksi metsämaata ja peltomaata. Peltoon päättyviä rantoja on Lumminlahdella, järven pohjoispuoliskon länsirannoilla Tarhapään kylässä ja hieman järven itärannoilla, sekä eteläpuoliskon pohjoispään itärannoilla ja eteläpään länsirannoilla. Järven eteläpää ja Järvenpäänkosken alla sijaitsee Lihjamon kylä. Järven asutus on muuten haja-asutusta ja sen rannoille on rakennettu lähes 60 vapaa-ajan asuntoa. Järven eteläpään itärantaa seuraa Keuruun ja Multian välinen kantatie 58, josta Lihjamolta haarautuu järven länsirantoja seuraava yhdystie 16519. Näiltä teiltä haaratuvat loput järven rannoille tulevat tiet. Keuruun kuntaraja jättää järven eteläpään Järvenpään rannat Keuruun puolelle. Muuten koko järvi ja sen muut rannat kuuluvat Multian puolelle.


title: Tarhapäänjärvi

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Tarhapäänjärven alueeseen (35.632) järvi kuuluu. Järven vedenpinnan korkeus on 118,7 metriä mpy.


title: Tarhapäänjärvi

text: Järvi saa pääosan vedestään Tarhianjoen alueen yläpuolisilta valuma-alueilta. Niitä ovat Multianjoen valuma-alue (35.67), jonka laskujoki Soutujoki yhtyy Soutujokeen idästä päin ennen Lumminlahtea, ja Pussijoen valuma-alue (35.64), jonka laskujoki Pussijoki laskee Saarijärveen (38 ha) Soutujoen päähän.


title: Tarhapäänjärvi

text: Tarhapäänjärven alueella on kaksi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Kaakkolampi (4 ha) ja Likolampi (1 ha). Myös pieni Paskolampi laskee järven itärantaan.


title: Tarhapäänjärvi

text: Järven laskujoki on Tarhianjoki, joka alkaa järven eteläpäässä Mäntyvirran nimisenä ja jatkaa Tamppikosken (2 ha) ja Sammionselän (14 ha) läpi Uplanselkään (23 ha). Joka laskee etelään päin ja saavuttaa Keurusselän Tarhian lahden ennen Keuruuta.


title: Asma Jahangir

text: Asma Jahangir (|"ʿĀṣimah Jahāṉgīr"}}; 27. tammikuuta 1952 – 11. helmikuuta 2018) oli pakistanilainen juristi ja ihmisoikeusaktivisti. Hän puolusti vähäosaisia sekä oikeudenkäynneissä, ilmaisella oikeusavulla että turvakodeilla. Kun Pakistanin johtaja Pervez Musharraf sääti lain, että naisen todistuksen arvo oli vain puolet miehen todistuksen arvosta, Jahangir aloitti kampanjan asian muuttamiseksi, ja onnistuikin palauttamaan asian ennalleen. Jahangirista tuli vähitellen yksi merkittävimmistä YK:n ihmisoikeusraportoijista ja hänen erityisasiantuntemuksensa koski uskonnonvapautta, Iranin ihmisoikeustilannetta ja Palestiinan kysymystä.


title: Asma Jahangir

text: Jahangir on saanut Bilbaon ihmisoikeuspalkinnon, Martin Ennals -palkinnon ihmisoikeuksien puolustajille, Geuzenpenning-mitalin, Pohjoinen–etelä-palkinnon, Right Livelihood -palkinnon, Palkinnon vapaudelle ja Neljän vapauden palkinnon.


title: Tarhianjoen alue

text: Tarhianjoen alue (vesistöaluetunnus 35.63) on Keuruun reitin valuma-alueessa sijaitseva toisen jakovaiheen alue, jonka pinta-ala on 311,26 neliökilometriä. Alueen järvisyys on 4,27 %. Vesistön alueen alarajana on Tarhian lahti, jonka yläpuolisen valuma-alueen pinta-ala on 533,79 neliökilometriä ja sen järvisyys on 5,57 %. Reitin vedet laskevat seuraavaksi Keurusselkäään, joka kuuluu Keurusselän alueeseen (35.62).


title: Tarhianjoen alue

text: Kolmannen jakovaiheen alueita ovat seuraavat yhdeksän aluetta tai valuma-aluetta :


title: Texasin vuoden 2018 pommi-iskut

text: Texasin Austinin vuoden 2018 pommi-iskut olivat 2.–20. maaliskuuta tehty räjäytysten sarja. Iskuissa kuoli kaksi ja haavoittui kuusi. Kolme pommeista oli paketteja uhrien kotiovilla, yksi laukesi ansalangalla. Lisäksi yksi räjähti postinjakelukeskuksessa. Poliisi pääsi miehen jäljille tutkimalla turvakameran kuvaa ja kauppojen ostotietoja. Tekijä oli 23-vuotias Mark Anthony Conditt. Hän räjäytti 21. maaliskuuta itsensä, ennen kuin poliisi sai hänet kiinni. Iskujen syynä olivat tekijän ongelmat yksityiselämässä.


title: Texasin vuoden 2018 pommi-iskut

text: Alussa räjähti pommi aamulla 2. maaliskuuta 2018 Anthony Stephan Housen avattua saapuneen paketin. Pommin asetaja oli kantanut paketin postilaatikkoon. Räjähdys surmasi yhden ihmisen. Poliisi piti alussa tätä räjäytystä yksittäisenä ja epäili paketin ehkä tulleen väärään osoitteeseen ja ollen tarkotetun lähellä asuvalle huumekauppiaalle. Eräs teoria oli, että House olisi itse rakentanut pommin joka olisi vahingossa räjähtänyt teko- tai siirtovaiheessa. Niinpä poliisi alkoi tutkia Anthony Housen raha-asioita. Seuraava tappava isku tuli 12. maaliskuuta. Samana päivänä toinen pommi haavoitti yhtä. Kaikissa pommeissa oli nauloja sirpaleina. Nyt oli selvää, että sarjapommittaja oli liikkeellä. Uhrit olivat alussa mustia ja kuuluivat samaan kirkkoon. Niinpä poliisi epäili alussa etnistä vihaa motiiviksi. Mutta myöhemmin kävi ilmi, että pommittaja valikoi uhrinsa sattumalta.


title: Texasin vuoden 2018 pommi-iskut

text: Pommit herättivät Austinin asukkaissa suurta pelkoa. Suuret palkkiot luvattiin miehen kiinnisaamiseen vievistä vihjeistä. Poliisi piti pommimiestä 4. iskun jälkeen taitavampana kuin mitä oli ennemmin ajatellut. Neljäs pommi laukesi 18. maaliskuuta ansalangalla, ja haavoitti kahta nuorta miestä.


title: Texasin vuoden 2018 pommi-iskut

text: Vielä yksi pommi räjähti postin jakelukeskuksessa. Yksi jakelukeskuksen pommi tehtiin vaarattomaksi.


title: Texasin vuoden 2018 pommi-iskut

text: Yli 500 FBI:n ja ATB:n agenttia tutki poliisin lisäksi tapausta. Kun poliisi tutki kaupoista tehdyistä ostoksista pommien tekemiseen kelpaavien materiaalien ostoksia, nousi Mark Anthony Condittin nimi kiinnostavaksi. Hän oli 23-vuotias valkoihoinen mies. Niinpä poliisi saattoi analysoida Condittin internet-hakuja. Conditt näkyi varhain 21. maaliskuuta valvontakamerassa jättävän paketteja paketteja FedExin toimistoon. Selvisi että Conditt asui Round Rockissa, Texasissa. Hänellä oli kaksi asuintoveria. Conditt oli työtön, ja keskeyttänyt taloushallinnon opinnot collegessa. Hän oli saanut hyviä arvosanoja ja ollut töissä eräässä puolijohtimia valmistaneessa tehtaassa. Erään Condittin sukulaisen mielestä hän etsi paikkaansa elämässä. Conditt oli väkivallaton, mutta hermostui herkästi erimielisyyksistä. Nauhalle jättämässän tunnustuksessa Conditt ei kertonut pommi-iskujen syitä, mutta puhui yksityiselämänsä haasteita.


title: Texasin vuoden 2018 pommi-iskut

text: Poliisi tunnisti Condittin auton yleisön antamista tiedoista. Conditt melko varmasti aavisti poliisin olevan tulossa, koska jätti videoviestin. Condittin kotoa löytyi pommeja. Conditt itse oli hotellissa. Poliisi saarsi miehen Round Rockissa, ja odotti vahvistuksia. Conditt lähti ajamaan pakoon. Poliisit seurasivat perässä. Poliisi onnistui pysäyttämään Condittin. Pakenijan auto suistui ojaan. SWAT:in erikoispoliisit lähestyivät autoa. Yksi poliiseista ampui Condittin autoa kello 2.00 paikallista aikaa. Ilmeisesti Conditt räjäytti itsensä. Mies kuoli, ja lähellä ollut poliisi haavoittui.


title: Texasin vuoden 2018 pommi-iskut

text: Poliisi epäili pommeja vielä jääneen jäljelle. Huhuttiin, että Austinissa liikkuisi vielä toinen pommimies.


title: Kingi (2. tuotantokausi)

text: "Kingin "toinen tuotantokausi esitettiin keväällä 2018. Kausi alkoi 17. maaliskuuta 2018.


title: Kingi (2. tuotantokausi)

text: Kauden näyttelijöinä toimivat Pirjo Heikkilä, Anna-Maija Tuokko, Kalle Lamberg, Jarkko Niemi, Mika Eirtovaara, Severi Saarinen ja Linda Wiklund. Ohjelman juonsi Jaakko Saariluoma.


title: Django

text: Django on miehen etunimi, joka voi viitata seuraaviin:


title: Kupanjoen valuma-alue

text: Kupanjoen valuma-alue (vesistöaluetunnus 35.66) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 125,46 neliökilometriä. Alueen järvisyys on 2,7 %. Vesistön valuma-alueen alarajana on Keurusselkä, jossa reitin vedet tulevat seuraavaksi Keurusselän alueelle (35.62).


title: Kupanjoen valuma-alue

text: Kolmannen jakovaiheen alueita ovat seuraavat viisi aluetta tai valuma-aluetta :


title: Iso Kivijärvi (Keuruu)

text: Iso Kivijärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön.


title: Iso Kivijärvi (Keuruu)

text: Järven pinta-ala on 190 hehtaaria eli 1,9 neliökilometriä. Se on 2,8 kilometriä pitkä ja 1,4 kilometriä leveä. Järvi on selkeäpiirteinen, mutta sen järvenselän keskellä sijaitsee kaksi suurempaa saarta ja niiden itäpuolella koilliseen päin työntyy Kivisuolle lahti. Järvi kapenee etelään päin, missä sijaitsee Sammakkolahdella järven luusua. Sammakkolahden lounaispuolella kohoaa 300 metriä rannasta Kivimäki, jonka pohjoisrinteet kohoavat 50 metriä vedenpinnan yläpuolelle. Mäki erottuu selvästi järvelle päin.


title: Iso Kivijärvi (Keuruu)

text: Järvessä on kartan mukaan 7 saarta, joista nimetyt Isosaari ja Lintusaari ovat suurimmat. Isosaari on 200 metriä pitkä ja 150 metriä leveä. Sen pinta-ala on kartasta mitattuna 1,5 hehtaaria. Lintusaari sijaitsee Isosaaresta 300 metriä etelään. Se on 80 metriä pitkä ja alle 40 metriä leveä. Kaikki saaret ja luodot ovat autiot.


title: Iso Kivijärvi (Keuruu)

text: Järven rantaviivan pituus on 10 kilometriä ja sen rannat ovat metsämaata. Pohjoispäässä on maatila, jonka peltopalsta ulottuu melkein rantaan. Järven lähiympäristössä on kaksi maatilaa. Rannoille on rakennettu yli 20 vapaa-ajan asuntoa. Niille tulee tiet seututieltä 621 Valkeajärvelle kulkevalta tieltä.


title: Iso Kivijärvi (Keuruu)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Iso Kivijärven valuma-alueeseen (35.663) järvi kuuluu. Järven vedenpinnan korkeus on 154,3 metriä mpy. Järven ympäristössä sijaitsee tiheästi ojiteuja soita, joiden johto-oja on johdettu järveen. Näitä ovat Isoniitty, Koninsuo, itärannan Kivisuo ja Ruinunneva.


title: Iso Kivijärvi (Keuruu)

text: Järvi saa pääosan vedestään omalta valuma-alueeltaan, sillä se on sen latva-alueita. Ison Kivijärven alueella on 3 yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Näsilampi (1 ha), jonka laskuoja Lolionpuro laskee järven pohjoispäähän. Samaa puroa käyttää pieni Lolionlampi. Länsirannan Kivisuolla sijaitsee Kivilampi (4 ha), josta on johdettu oja järven länsirantaan. Samaan länsirantaan laskee vielä Lehmilampi (2 ha) myös kaivettua oja myöten.


title: Iso Kivijärvi (Keuruu)

text: Järven laskujoki on Kupanjoki, joka lähtee järven eteläpäästä Raatesalmen nimisenä ja laskee heti Vähään Kivijärveen (14 ha), josta jatkaa nimetön uoma Kupanjärveen (13 ha). Kupanjoki laskee 5,5 kilometrin päässä Lapinjärveen (9 ha), josta se laskettelee seuraavat 7 kilometriä koskien, Kivijärven (11 ha), Alalammen (4 ha), Peräkosken (2 ha) ja Rimmin (3 ha) kautta Keurusselän Kivilahteen Keuruun keskustaajamassa.


title: ISO 3166-2:JM

text: ISO 3166-2:JM on ISO-standardointijärjestön standardi, joka määrittää geokoodit Jamaikalle. ISO 3166-2:JM on ISO 3166-2 -standardin osajoukko, joka määrittää 14 kunnan koodit.


title: ISO 3166-2:JM

text: Koodin ensimmäinen osa on ISO 3166-1 -standardin mukainen Jamaikan maakoodi ”JM” ja toinen osa on aluekohtainen kaksinumeroinen tunnus.


title: Akyfas

text: Akyfas (, ) eli Pindos (, ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Delfoín kunnan alueella noin kolme kilometriä kaakkoon nykyisestä Oinochórin kylästä.


title: Akyfas

text: Akyfaan historiasta ei tiedetä juuri mitään. Se oli yksi Doriin tetrapoliin jäsenistä yhdessä Boionin, Erineoksen ja Kytinionin kanssa. Vaikuttaa siltä, että kaupunki vaihtoi usein aluetta. Se ei ollut osa Dorista vielä 400-luvulla eaa., mutta 300-luvulla eaa. se luettiin Doriiseen. 100-luvulla eaa. se luettiin puolestaan osaksi Oitaiaa, ja myöhemmin jälleen Dorista. Antiikin lähteissä nimi Pindos vaikuttaa yleisimmältä nimeltä kaupungille. Toisaalta kaupungin kansalaisten etnonyyminä esiintyy ennen kaikkea nimitys "Akyfanios" ().


title: Akyfas

text: Kaupungin paikalta on löydetty joitakin sen kaupunginmuurin jäänteitä.


title: Astraiusioi

text: Astraiusioi ( tai "Astraiousioi") oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.


title: Astraiusioi

text: Kaupungin olemassaolo tunnetaan vain yhdestä piirtokirjoituksesta. Sen mukaan Astraiusioi oli jäsenenä toisessa Ateenan liitossa 300-luvulla eaa., ainakin sen perustamisen aikaan vuonna 378/377 eaa. Kaupungin kansalaisesta käytettiin etnonyymiä "Astraiūsios" ().


title: Boion

text: Boion ( tai , myös "Boios", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijoitetaan nykyisen Delfoín kunnan alueelle lähelle nykyistä Gravián kylää.


title: Boion

text: Boionin historiasta ei tiedetä juuri mitään. Se oli yksi Doriin tetrapoliin jäsenistä yhdessä Akyfaan eli Pindoksen, Erineoksen ja Kytinionin kanssa. Kaupungin kansalaisesta käytettiin etnonyymiä "Boiaios" ().


title: Boion

text: Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.


title: Erineos

text: Erineos (, myös "Erineon", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Delfoín kunnan alueella lähellä nykyistä Kastéllian kylää.


title: Erineos

text: Erineoksen historiasta ei tiedetä juuri mitään. Se oli yksi Doriin tetrapoliin jäsenistä yhdessä Akyfaan eli Pindoksen, Boionin ja Kytinionin kanssa. Kaupungin kansalaisesta käytettiin etnonyymejä "Erinaios" (), "Erineatēs" () ja "Erineeus" ().


title: Erineos


title: Erodioi

text: Erodioi () oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.


title: Erodioi

text: Erodioin historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Erodioi kuului Ateenan johtamaan Deloksen meriliittoon, ja se esiintyy liiton verotusluetteloissa vuonna 454/453 eaa. Kaupungin kansalaisesta käytettiin etnonyymiä "Erodios" ().


title: Euboia (Sisilia)

text: Euboia () oli antiikin aikainen kaupunki ja kaupunkivaltio ("polis") Sikeliassa eli nykyisellä Sisilian saarella nykyisen Italian alueella.


title: Euboia (Sisilia)

text: Euboian sijaintia ei tunneta varmuudella. Sen oletetaan kuitenkin sijainneen lähellä Leontinoin polista. Usein se sijoitetaan nykyiseen Licodia Eubeaan. Sijaintipaikaksi on ehdotettu kuitenkin myös nykyistä Monte San Mauroa Caltagironen lähellä.


title: Euboia (Sisilia)

text: Myös Euboian historiasta tiedetään vain vähän. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se on todennäköisesti ollut alun perin saaren ei-kreikkalaisen sikulien heimon asutus. Myöhemmän kreikkalaisen kaupungin perustivat leontinoilaiset 700-luvun lopussa tai 600-luvulla eaa. Leontinoi oli Euboian saarella Kreikassa sijainneen Khalkiin siirtokunta, ja Euboian kaupungin nimi viittaa saareen. Tällaisena kaupunki on varhaisin tunnettu esimerkki alueen nimen käytöstä siirtokunnan nimenä; siirtokuntia nimettiin usein niiden emäkaupunkien mukaan, mutta ei alueiden mukaan. Kaupunki lakkasi olemasta poliksena Syrakusan tyrannin Gelonin aikana 485–483 eaa., jolloin siitä tuli Syrakusan alainen. Tuolloin sen varakas väestö ("pakheis") sai Syrakusan kansalaisuuden, mutta rahvas ("demos") myytiin orjiksi.


title: Euboia (Sisilia)

text: Euboian tiedetään olleen ympäröity muurein 400-luvulla eaa. Mikäli kaupunki sijaitsi Licodia Eubean paikalla, sen Castellon kukkula, jossa nykyisin on keskiaikaisen linnan rauniot, olisi luonnollinen akropolis. Licodia Eubean läheltä on löydetty useita kaupunkiin mahdollisesti liittyneitä antiikin aikaisia hautausmaita.


title: Timo Puttonen

text: Timo Santeri Puttonen (s. 6. marraskuuta 1950 Kouvola) on suomalainen virkamies, joka toimi Etelä-Karjalan maakuntajohtajana.


title: Timo Puttonen

text: Timo Puttonen syntyi koneenhoitaja Risto Puttosen ja toimistosihteeri Aino Poutasen perheeseen. Hänen puolisonsa vuodesta 1972 on Vappu Lammi. Puttonen tuli ylioppilaaksi 1970 ja valmistui filosofian kandidaatiksi Helsingin yliopistosta 1975. Hän toimi Kymen lääninhallituksen suunnittelusihteerinä 1975–1985, erikoistutkijana 1986–1990 ja lääninneuvottelukunnan pääsihteerinä 1991. Etelä-Karjalan maakuntajohtajaksi hänet nimitettiin 1992. Kun Puttonen jäi tehtävästä eläkkeelle loppuvuonna 2013, hänen seuraajakseen valittiin Matti Viialainen.


title: Xiaomi Mi-2a

text: Xiaomi Mi-2a on Xiaomin julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.


title: Xiaomi Mi-2a

text: Xiaomi Mi-2a -älypuhelimessa on 4,5-tuumainen näyttö HD -resoluutiolla.


title: Xiaomi Mi-2a

text: Laitteesta löytyy 1,7 GHz:n 2-ydinprosessori. Laitteessa on 1 Gigatavu RAM-muistia ja 16 Gigatavua sisäistä muistia.


title: Xiaomi Mi-2a

text: Laitteessa on 8 Megapikselin takakamera. Etukameran tarkkuus on puolestaan 2 Megapikseliä.


title: Xiaomi Mi-2a

text: Videokuvaus voidaan tehdä 1080p (Full HD) -resoluutioilla 30fps.


title: Xiaomi Mi-2a

text: Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä.


Xiaomi Mi-2a


title: Euboia (täsmennyssivu)

text: Euboia (, tai "Évvia") voi viitata seuraaviin:


title: Eurymakhitai

text: Eurymakhitai () oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.


title: Eurymakhitai

text: Eurymakhitain historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Eurymakhitai kuului Ateenan johtamaan Deloksen meriliittoon, ja se esiintyy liiton verotusluetteloissa ainakin vuosina 448/447 eaa. ja 447/446 eaa. Kaupungin kansalaisesta käytettiin etnonyymiä "Eurymakhitēs" ().


title: Kytinion

text: Kytinion (, myös "Kyteinion", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Amfíkleia-Eláteian kunnan alueella noin kaksi kilometriä itään nykyisestä Palaiochórista.


title: Kytinion

text: Kytinion oli yksi Doriin tetrapoliin jäsenistä yhdessä Akyfaan eli Pindoksen, Boionin ja Erineoksen kanssa. Se oli näistä merkittävin, ja mainitaan antiikin lähteissä muita useammin. Kaupungin kansalaisista käytettiin etnonyymejä "Kytinieus" () ja "Kytenieus" ().


title: Kytinion

text: Kaupunki mainitaan muun muassa Demostheneen Naupaktoksesta suunnitteleman sotaretken kohteena vuonna 426 eaa., ja tämän epäonnistuttua paikkana, johon spartalaiset jättivät Eurylokhoksen johdolla lokrislaisilta saamansa panttivangit. Filippos II valtasi kaupungin vuonna 338 eaa. ja hyökkäsi sieltä Amfissaan.


title: Kytinion

text: Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.


title: Oinoanda

text: Oinoanda (, ) oli antiikin aikainen kaupunki Lyykiassa nykyisen Turkin alueella. Se sijaitsi noin 1,5 kilometriä luoteeseen nykyisestä İncealilerista.


title: Oinoanda

text: Oinoanda sijaitsi Lyykiassa, vaikka joskus se on sijoitettu myös Pisidian länsiosaan. Jossakin vaiheessa historiaansa kaupunki vaikuttaisi puolestaan olleen osa Galatiaa. Oinoanda kuului ainakin myöhemmin Kibyran alaisuuteen Balburan ja Bubonin ohella. Kaupunki oli rakennettu kukkulalle, joka sijaitsee heti nykyisen İncealilerin kylän yläpuolella. Kukkula on jyrkkä muilta paitsi eteläsivultaan.


title: Oinoanda

text: Kibyra, Oinoanda, Balbura ja Bubon muodostivat yhdessä tetrapoliin, poliittisen liiton, jossa Kibyralla oli kaksi ääntä ja muilla yksi ääni. Oinoanda esiintyy ensimmäisen kerran historiassa tässä yhteydessä. Murena hajotti tetrapoliin vuonna 81 eaa. toisen Mithridateen sodan lopulla. Tämän jälkeen Oinoanda, Balbura ja Bubon olivat mukana Lyykian liitossa. Kaupunki mahdollisesti erotettiin liitosta, koska se tuki Rooman sisällissodassa Brutusta. Oinoanda löi omaa rahaa ainakin noin vuoden 100 eaa. tienoilla.


title: Oinoanda

text: 100-luvulla jaa. Oinoandan mainitaan saaneen miljonääri Opramoaalta denaaria kylpylän rakentamista varten. Varhaiskristillisellä ajalla Oinoanda oli piispanistuin, jonka piispa oli Myran metropoliitan alaisuudessa. Hierokles mainitsee kaupungin vielä 500-luvulla jaa., joskin korruptoituneessa nimimuodossa "Enoanda".


title: Oinoanda

text: Oinoandan akropoliina eli linnoituksena toimi kaupungin kukkulan huippu. Muu kaupunki oli rakennettu kukkulan etelärinteeseen pengerretyille tasanteille. Kaupunki oli ympäröity muurein, joita on säilynyt erityisesti niiden eteläosassa, parhaimmillaan jopa 10 metrin korkeudelta.


title: Oinoanda

text:
Kaupungin keskiössä oli agora eli kokoontumis- ja kauppapaikka. Sen pohjoispuolella sijaitsee usein esplanadiksi kutsuttu ylempi agora. Kummallakin on ollut suuri määrä patsaita, joiden jalustoja on säilynyt. Ylemmän agoran etelälaidalla sijaitsi stoa eli pylväshalli, johon paikallinen Diogenes Oinoandalainen kirjoitutti pisimmän tunnetun kreikankielisen piirtokirjoituksen, joka tunnetaan Oinoandan piirtokirjoituksena. Se esittelee epikurolaisen filosofian oppeja. Piirtokirjoitus oli alun perin 2,37 metriä korkea ja 80 metriä pitkä. Siihen kuului alun perin noin sanaa ja se täytti noin 260 neliömetrin alan seinämästä. Kirjoituksesta on säilynyt noin neljäsosa.
Agoroiden läheltä on tunnistettu myös gymnasion. Hieman pohjoisempaa on löydetty kreikkalainen teatteri. Sen läpimitta on noin 42 metriä. Siinä on ollut poikkeuksellisen suuri orkhestra, mutta vain 15 penkkiriviä.


title: Oinoanda

text: Kaupungin ympäristöstä on löydetty lukuisia hautoja, mukaan lukien yksi mausoleumi, jossa on pitkä erään oinoandalaisen suvun sukuhistoriaa käsittelevä piirtokirjoitus, sekä kalliohautoja, joiden julkisivu jäljittelee temppeliä.


title: Xiaomi MiPad

text: Xiaomi MiPad on Xiaomin 15. toukokuuta 2014 julkaisema taulutietokone, joka käyttää Android-käyttöjärjestelmää.


title: Xiaomi MiPad

text: MiPadissa on 7,9 tuuman QXGA IPS LCD -kosketusnäyttö. Laitteen mitat ovat 202,1 × 135,4 × 8,5 millimetriä ja se painaa 360 grammaa. Tallennustilaa on saatavilla 16 gigatavua. Akun kapasiteetti on 6700 milliampeerituntia.


title: Pindos (täsmennyssivu)

text: Pindos tai Píndos (, ) voi viitata seuraaviin:


title: UCI World Tour 2018

text: UCI World tour 2018 oli kansainvälisen pyöräilyliiton järjestämä 37 osakilpailusta koostunut miesten maantiepyöräilysarja. Sarja alkoi Australiassa tammikuussa järjestettävästä Tour Down Under -kilpailusta ja päättyi lokakuun lopussa Tour of Guanxi -kilpailuun Kiinassa.


title: UCI World Tour 2018

text: Lähde: UCi


title: Robert Strassburg

text: Robert Strassburg (1915–2003) oli yhdysvaltalainen säveltäjä. Hän sävelsi juutalaista uskonnollista musiikkia; lisäksi hänen tuotantoaan innoitti Walt Whitmanin runous. Whitmanin innoittamiin teoksiin lukeutuvat "Walt Whitman Cycle" tenorille ja orkesterille, kymmenosainen kuorosinfonia "Leaves of Grass" (1992) ja ooppera "Congo Square". Strassburg sävelsi musiikin myös kymmeniin dokumenttielokuviin.


title: Robert Strassburg

text: Strassburg myös kirjoitti runoja, joita hän julkaisi lukuisissa kokoelmissa.


title: Robert Strassburg

text: Strassburg syntyi New Yorkissa. Hänen opettajiaan olivat Igor Stravinski, Walter Piston ja Paul Hindemith. Kandidaatin opinnot Strassburg suoritti New England Conservatoryssa, maisteriksi hän valmistui Harvardin yliopistossa ja tohtori hänestä tuli University of Judaismista (Los Angeles).


title: Robert Strassburg

text: Strassburg opetti muun muassa Brooklyn Collegessa vuodesta 1947 vuoteen 1950 sekä Brandeis-instituutissa. Vuonna 1960 hän muutti Los Angelesiin. Hän toimi University of Judaismin taidekoulun avustavana dekaanina vuoteen 1966 saakka; tämän jälkeen hänestä tuli Kalifornian osavaltionyliopiston professori.


title: Cornwallin kansallinen vapautusarmeija

text: Cornwallin kansallinen vapautusarmeija ("Cornish National Liberation Army", CNLA) oli lyhytikäinen cornwallilainen nationalistijärjestö, joka uhkaili vandalismilla ja tuhopoltoilla sellaisia Cornwallissa toimivia kohteita, joita se piti englantilaisina.


title: Cornwallin kansallinen vapautusarmeija

text: Kesäkuussa 2007 CNLA uhkasi Jamie Oliveria ja Rick Steiniä, jotka omistivat ravintoloita Cornwallissa. CNLA uhkasi myös ravintoloiden asiakkaita. Syyllisenä uhkiin oli 36-vuotias mies, joka pidätettiin.


title: Cornwallin kansallinen vapautusarmeija

text: CNLA vastustaa englannin lipun käyttämistä alueella ja on uhannut tuhota ne kaikki.


title: Cornwallin kansallinen vapautusarmeija

text: CNLA:n koosta on vähän tietoa. Elokuussa 2007 Cornish World Magazinen haastattelussa Stuart Ramsay sanoi järjestöllä olevan 30 jäsentä.


title: Cornwallin kansallinen vapautusarmeija

text: Poliisi pidätti kolme ihmistä syytettynä yhteyksistä CNLA:n kanssa mutta heitä vastaan ei nostettu syytettä. Celtic Leaguen jäsenet kirjoittivat Cornwallin ja Devonin poliisivoimien päävaltuutetulle kirjeen protestoidakseen pidätyksiä.


title: Tampereen keskusvirastotalo

text: Tampereen keskusvirastotalo (niin sanottu Valkoinen talo) on Tampereen Keskustorin laidalla sijaitseva virastorakennus ja kaupungin hallinnollinen keskus. Siellä on muun muassa valtuustosali.


title: Tampereen keskusvirastotalo

text: Virastotalon on suunnitellut arkkitehti Aarne Ervi. Se on rakennettu kahdessa vaiheessa: ensimmäinen, etelänpuoleinen osa valmistui vuonna 1967 ja pohjoinen laajennusosa vuonna 1975.


title: Tampereen keskusvirastotalo

text: Keskusvirastotaloa vastapäätä sijaitsee Frenckellin entinen tehdaskiinteistö, joka on myös kaupungin virastokäytössä.


title: Tampereen keskusvirastotalo

text: Keskusvirastotalo on Tampereen keskustan merkittävimpiä modernin arkkitehtuurin edustajia. Julkisivun vaalea väri, nauhamaiset ikkunat, katutason pilarit ja osittainen kattoterassi ovat tyypillistä funktionalismia. Ulkoasu muistuttaa tavallista toimistotaloa, mutta julkisivusta esiin työntyvä valtuustosali tuo kokonaisuuteen omaleimaisuutta ja hallintorakennuksen tuntua. Ravintola-, aula- ja yleisötilat ovat avarat ja valoisat.


title: Tampereen keskusvirastotalo

text: Rakennus on ulkopuolelta lähes alkuperäisessä asussa, mutta sisätiloihin on tehty suuria muutoksia. Valtuustosalin alkuperäinen ilme on säilynyt hyvin.


title: Tampereen keskusvirastotalo

text: Valtuustosalia koristaa Birger Kaipiaisen keraaminen "Orvokkimeri" (1967), joka oli esillä Montrealin maailmannäyttelyssä. Se sijoitettiin alun perin Tampereen yliopiston tiloihin, mutta siirrettiin keskusvirastotaloon vuonna 1975. Istuntosalissa on myös Eila Hiltusen teos "Kasvu". Valtuustosalin aulaan on puolestaan sijoitettu Kimmo Kaivannon 13-osainen maalaus "Tori" (1976), joka kuvaa Tampereen historiaa.


title: Tampereen keskusvirastotalo

text: Ensimmäisen kerroksen pääaulassa järjestetään vaihtuvia taidenäyttelyitä. Ulkopuolella, Puutarhakadun puoleisen siipiosan vieressä, on Unto Hietasen veistos "Kaupunki kasvaa" (1975).


title: Gorouol (joki)

text: Gorouol on Nigerin sivujoki Burkina Fasossa ja Nigerissä. Sen pituus on 255 kilometriä ja valuma-alueen laajuus 45 000 neliökilometriä.


title: Gorouol (joki)

text: Gorouol on ensimmäinen Nigeriin laskeva sivujoki Moptin alueen Yamén jälkeen. Sen valuma-alue käsittää Burkina Fason pohjoisosan ja Homborin alueen Malissa. Gorouol laskee Nigeriin Ayéroun alapuolella. Sen sivujokia ovat Goudebo ja Beli.


title: Gorouol (joki)

text: Joen valuma-alue kuuluu kuivuudesta kärsivään Sahelin alueeseen ja sen vesimäärä on hyvin pieni. Keskimääräinen virtaus Alconguin mittausasemalla on 10,1 kuutiometriä sekunnissa. Tammi-toukokuussa Gorouol on kokonaan kuiva.


title: Kiminginjärvi (Saarijärvi)

text: Kiminginjärvi , tai myös Kiiminginjärvi , on Keski-Suomessa Saarijärvellä sijaitseva järvi, joka kuuluu Kokemäenjoen vesistöön.


title: Kiminginjärvi (Saarijärvi)

text: Järven pinta-ala on 170 hehtaaria eli 1,7 neliökilometriä. Se on 2,5 kilometriä pitkä ja 1,9 kilometriä leveä. Järven eteläpää on kuin pitkä lahti ja pohjoispäässä järvi levenee sivusuuntiin. Järven luoteispäässä on Ritoniemi, jonka viereen jää lahti. Lahdessa sijaitsee Kiiminkijoen luusua. Järvessä on kartan mukaan viisi saarta, jotka sijaitsevat järven keskivaiheilla. Suurin saarista Aittosaari on alle 40 metriä pitkä. Muita nimettyjä saaria ovat Myllysaari ja Kalliosaari. Saaret ovat kaikki autioita.


title: Kiminginjärvi (Saarijärvi)

text: Järven tilavuus on 2,7 miljoonaa kuutiometriä eli 0,0027 kuutiokilometriä ja järven keskisyvyys on 1,6 metriä. Järven rantaviivan pituus on 10 kilometriä ja sen rannat ovat toisinaan soistunutta mutta myös kovaa metsämaata. Järven asutus on haja-asutusta ja sen pohjoisrannalla sijaitsee yksi maatila. Osa asutuksesta keskittyy Kukon kulmakunnalle, jonka läpi kulkee itä-länsi-suuntainen seututie 633. Järven rannoille on rakennettu lähes 30 vapaa-ajan asuntoa. Seututieltä haarautuu järven itäpuolelle etelään kulkeva yhdystie 16529 ja länsipuolelta etelään kulkeva kylätie. Näiltä teiltä tulee asutukselle tiet.


title: Kiminginjärvi (Saarijärvi)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) järvi kuuluu. Järven vedenpinnan korkeus on 208,3 metriä mpy. Monet järveä ympäröivät suot on ojitettu tiheästi. Tällaisia soita ovat esimerkiksi Mokkulanneva, Sikosuon pohjoispuoli ja Ampiaissuon eteläpuoli. Soiden johto-ojat on johdettu järveen.


title: Kiminginjärvi (Saarijärvi)

text: Järvi saa kaiken vedestään omalta valuma-alueeltaan, koska se on vesistönsä latvavesistöjä. Kiminginjoen valuma-alueella on seitsemän yli hehtaarin kokoista järveä tai lampea, joista neljä laskee suoraan tai välillisesti järveen. Niistä huomattavimpia ovat Isojärvi (37 ha), jonka laskuoja laskee pienen ja alle hehtaarin kokoisen Varsalammin kanssa järven pohjoispäähän. Mäkilampi (2 ha) laskee omaa ojaa myöten pohjoisrantaan hieman lännempänä kuin Tohtaanjärvi (28 ha), joka laskee järven koillisrantaan. Ahvenlampi (6 ha) laskee vuorostaan Tohtaanjärveen.


title: Kiminginjärvi (Saarijärvi)

text: Kiiminginjoki lähtee järven luoteispään lahdelta ja se luikertelee Jokijärven (8 ha) läpi ja sen alapuolella siihen yhtyy pohjoisesta Salapohjanpuro. Kiiminginjoki laskee Länsi-Multian Saarijärven (38 ha) koillisrantaan. Saarijärvestä alkava Kukonjoki muuttuu alempana Soutujoeksi, joka laskee Tarhapäänjärveen (285 ha). Se laskee vuorostaan Keurusselän Tarhian lahteen.


title: Eturistiside

text: Eturistiside () on toinen polvinivelen nivelpussin sisäisistä ristisiteistä. Toinen on takaristiside. Näiden nivelsiteiden nimitys ristiside tulee siitä, että ne kulkevat ristiin nivelen sisällä. Eturistiside lähtee sääriluun pään nivelnastojen välisen alueen etuosasta ja kulkee ylös, taaksepäin ja lateraalisesti kiinnittyen reisiluun lateraalisen nivelnastan mediaalisen pinnan takaosaan. Ristisiteet ovat kireinä useimmissa polven asennoissa. Eturistisiteen tehtävä on estää sääriluun liian suuri etu-takasuuntainen liikkuminen reisiluun suhteen.


title: Eturistiside

text: Polven eturistisiteen repeämä on yleinen polven urheiluvamma. Varsinkin hyppylajien alastulo rasittaa eturistisidettä. Ainoastaan noin 30% repeämistä tapahtuu kontaktitilanteissa, vaan yleisemmin kyseessä on jalan vääntyminen kiertoliikkeessä. Naisilla vamma on jonkun verran yleisempi johtuen anatomisista eroista ja miehiä heikommasta lihasvoimasta. Hoitona käytetään leikkausta, jossa katkennut ristiside korvataan siirroksella, mutta myös konservatiivinen hoito on mahdollista etenkin vähemmän haastavaa liikuntaa harrastavilla.


title: Daniel Haaksman

text: Daniel Haaksman (s. 1968) on Berliinissä asuva saksalainen DJ, tuottaja, toimittaja ja levy-yhtiön johtaja. Julkaistessaan kokoelma-albuminsa "Rio Baile Funk Favela Booty Beats" vuonna 2004 hän esitti Rio de Janeiron faveloiden musiikin kansainväliselle yleisölle ensimmäistä kertaa.


title: Daniel Haaksman

text: Vuonna 2005 Haaksman perusti Man Recordings -levy-yhtiön, joka on julkaissut useita julkaisuja artisteilta kuten Diplo, Schlachthofbronx, Crookers, Bert on Beats ja Haaksmanilta itseltään sekä brasilialaisilta artisteilta kuten Deize Tigrona, João Brasil, Lovefoxxx, Marina Gasolina tai Edu K.


title: Daniel Haaksman

text: Haaksman itse on julkaissut muun muassa useita EP-levyjä, studioalbumeita sekä remixejä. DJ:nä hän on matkustanut ympäri maailmaa ja esiintynyt useissa yökerhoissa, festivaaleissa ja tapahtumissa.


title: Daniel Haaksman

text: Vuosina 2013–2016 Haaksman isännöi viikoittaista radio-ohjelmaa "Luso FM" saksalaisella radiokanavalla WDR Funkhaus Europa. Hän myös kirjoittaa musiikkitoimittajana useille saksankielisille lehdille.


title: Daniel Haaksman

text: Vuonna 2016 Haaksman julkaisi toisen albuminsa "African Fabrics".


title: Ympäristöpuolue vihreät (Norja)

text: Ympäristöpuolue vihreät (, , ) on norjalainen vihreätä politiikkaa ajava puolue. Puolueella on kaksi puheenjohtajaa Une Aina Bastholm ja Rasmus Hansson. Puolue sai 2,8 prosenttia äänistä vuoden 2017 suurkäräjävaaleissa ja sai yhden paikan Suurkäräjille.


title: Multianjoen valuma-alue

text: Multianjoen valuma-alue (vesistöaluetunnus 35.67) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 156,67 neliökilometriä. Alueen järvisyys on 7,77 %. Vesistön valuma-alueen alarajana on Soutujoki, jossa reitin vedet tulevat seuraavaksi Tarhianjoen alueelle (35.63).


title: Multianjoen valuma-alue

text: Kolmannen jakovaiheen alueita ovat seuraavat seitsemän aluetta tai valuma-aluetta :


title: Ratakrassi

text: Ratakrassi ("Lepidium densiflorum") on ristikukkaiskasvien (Brassicaceae) heimoon, krassien ("Lepidium") sukuun kuuluva ruohovartinen kasvilaji. Ratakrassi muistuttaa paljolti pihakrassia ("Lepidium ruderale") ja rikkakrassia ("Lepidium neglectum").


title: Ratakrassi

text: Ratakrassi on joko yksi- tai kaksivuotinen kasvi ja voi kasvaa noin parikymmentä senttimetriä korkeaksi. Sen varsi on haarova ja kasvutavaltaan pysty. Alimmat lehdet ovat liuskoittuneita, mutta ne kuihtuvat ja karisevat aikaisin pois. Ylemmät lehdet ovat isohampaisia. Ratakrassin kukat sijaitsevat varren haarojen päissä tiiviissä ja pitkäperäisissä tertuissa, joiden yksittäiset kukat ovat pieniä. Kukkien terälehdet ovat hyvin pienet sekä mitättömät ja ne voivat toisinaan myös puuttua kokonaan. Ratakrassin hedelmät ovat pyöreähköjä, munanmuotoisia lituja, jotka voivat olla kapealti siipipalteisia. Ratakrassi kukkii kesäkuusta elokuuhun ja on lähes tuoksuton.


title: Ratakrassi

text: Ratakrassi kasvaa erilaisilla joutomailla, kuten ratapihoilla sekä satamissa. Suomessa ratakrassia on tavattu sieltä täältä, lähinnä Etelä-Suomesta.


title: Ratakrassi

text: Ratakrassin teiteellisen nimen lajinimi ("densiflorum") viittaa kasvin tiiviisiin kukintoihin.


title: Hyderabadin valtio

text: Hyderabadin valtio oli Intian keskiosassa Deccanin ylängöllä itsenäisesti toiminut kuningaskunta. Maata hallitsi nizam. Nizamit olivat muslimiylhäisöä, jotka olivat Suurmogulien valtakunnan alaisia, mutta he alkoivat toimia itsenäisesti mogulivallan kukistuttua. Hyderabadin valtio toimi itsenäisesti Intian sisässä brittiläisten suojattina Intian itsenäistymiseen asti.


title: Hyderabadin valtio

text: Alkujaan Hyderabadin kaupungin perusti Golkondan hallitsija Quli Qutb Mulk vuonna 1591. Suurogulien valtakunnan hallitsija Aurangzeb valloitti Golkondan vuonna 1687 ja Hyderabad liitettiin sen mukana osaksi Mogulivaltakuntaa. Kun Mogulivaltakunta romahti 1700-luvun alussa Hyderabadin hallitsevat ruhtinaat alkoivat toimia itsenäisesti.


title: Hyderabadin valtio

text: Hyderabadin valtion perusti Nizam al-Mulk, joka toimi Mogulivaltakunnan kuninkaan alaisuudessa. Hän otti vuonna 1724 nimekseen Āṣaf Jāh, julisti Hyderabadin riippumattomaksi mogulivallasta ja alkoi hallita maata arvonimellä nizam. Brittiläisten vallan laajetessa Hyderabad onnistui vastustamaan brittivaltaa liittoutumalla brittien kanssa Mysoren kuningaskuntaa vastaan. Hyderabad jäi vuosisadan loppuun mennessä saarroksiin ja brittivallan ympäröimäksi, ollen näin riippuvainen briteistä. Vuonna 1798 kolmas nizam joutui tekemään sopimuksen, joka alisti Hyderabadin brittien suojeluun, mutta maa sai kuitenkin toimia sisäisissä asioissaan itsenäisesti. Hyderabad pysyi brittien suojattivaltiona aina Intian itsenäistymiseen asti.


title: Hyderabadin valtio

text: Kun Intian itsenäistymisen jälkeen jaettiin Brittiläinen Intia kahteen eri valtioon Intiaan ja Pakistaniin, maata hallinnut nizam valitsi mieluummin itsenäisenä pysymisen kuin Intiaan liittymisen. Intia taas vaati Hyderabadia liittymään Intiaan. Intiassa ei voinut hyväksyä sitä, että maan sisään jäisi puoliksi itsenäinen ja mahdollisesti vihamielinen valtio. Intian armeijan päällikkönä ja sisäministerinä toiminut Vallabhbhai Patel lähetti armeijan ottamaan Hyderabad haltuunsa vuonna 1948.


title: Hyderabadin valtio

text: Vuonna 1956 Hyderabadin valtio lakkasi hallinnollisesti olemasta, kun sen hallitsemat alueet jaettiin kielellisiä aluerajoja mukaillen eri osavaltioihin.


title: Kenttäkrassi

text: Kenttäkrassi ("Lepidium campestre") on ristikukkaiskasvien (Brassicaceae) heimoon, krassien ("Lepidium") sukuun kuuluva ruohovartinen kasvilaji. Muista krassilajeista kenttäkrassi muistuttaa lähinnä vain nurmikrassia ("Lepidium heterophyllum"). Lajit ovat erotettavissa toisistaan muun muassa lehtien ja kukkien ulkonäön perusteella.


title: Kenttäkrassi

text: Kenttäkrassi on joko yksi- tai kaksivuotinen kasvilaji. Sen varret ovat kasvutavaltaan pystyjä ja tavallisesti yläosistaan haarovia. Lehdet ovat pehmeitä, harmahtavakarvaisia, muodoltaan suikeita, nuolityvisiä ja osittain sepiviä. Lehtilaidat ovat jokseenkin hammaslaitaisia. Varren tyvellä lehtiruusukkeena olevat lehdet ovat parilehdykkäisiä ja ne karisevat aikaisin pois. Kenttäkrassin kukat ovat pieniä ja valkoisia. Heteiden ponnet ovat keltaisia. Kenttäkrassi kukkii kesä–heinäkuussa. Kenttäkrassin hedelmät ovat soikeita, kiekkomaisia ja lyhytperäisiä lituja.


title: Kenttäkrassi

text: Kenttäkrassi kasvaa kulttuurivaikutteisilla kasvupaikoilla, kuten tienpientareilla ja ratapenkereillä. Suomessa kenttäkrassia on tavattu sieltä täältä, viime vuosikymmeninä lähinnä Helsingin, Turun ja Tampereen seuduilta. Pohjoisimmat havainnot ovat suunnilleen Oulun korkeudelta.


title: Major League Baseball -kausi 2018

text: Major League Baseball -kausi 2018 on pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 29. maaliskuuta ja päättyi 30. syyskuuta 2018. Kauden World Series -loppuottelusarja alkoi 23. lokakuuta 2018 ja päättyi 28-lokakuuta Boston Red Soxin 4-1 voittoon Los Angeles Dodgersista.


title: Major League Baseball -kausi 2018

text: Lähde: MLB


title: Freestyle Script

text: Freestyle Script kirjasintyyppin suunnitteli Martin Wait vuonna 1981. Freestyle Scriptin lihavoitu versio julkaistiin vuonna 1986. Kirjasintyyppin ovat julkaisseet Adobe, ITC ja Letraset. Freestyle Scriptistä on 4 leikkausta: Regular, Bold, SH Reg Alt, and SB Reg Alt.


title: Magne Hovden

text: Magne Hovden (s. 23. lokakuuta 1974) on norjalainen kirjailija, kääntäjä ja kirjallisuusagentti.


title: Magne Hovden

text: Hovden asuu Kirkenesissä. Hän työskentelee ulkomaisen kirjallisuuden oikeuksien parissa. Hänen kirjansa "Åndejegerne 1" oli Uprisen-ehdokkaana parhaasta norjalaisesta nuortenkirjasta 2013.


title: Larsenin oireyhtymä

text: Larsenin oireyhtymä on autosomissa vallitsevasti periytyvä luuston kehityshäiriö, jonka ensimmäiset merkit ovat lonkan, polvien ja kyynärpäiden sijaltaanmenot. Muihin oireisiin lukeutuu skolioosi. Oireiston yhteydessä saattaa esiintyä kuulovammaisuutta. Yksi 250 000:sta elävänä syntyneestä lapsesta Euroopassa potee Larsenin oireyhtymää.


title: Larsenin oireyhtymä

text: Elinajanodote on oireyhtymässä normaali, eikä oireyhtymä vaikuta älykkyystasoon. L. J. Larsen oli vuonna 1950 ensimmäinen oireiston kuvannut tutkija.


title: Paul Ben-Haim

text: Paul Ben-Haim (5. heinäkuuta 1897 München – 14. tammikuuta 1984 Tel Aviv) oli saksalaissyntyinen, israelilaistunut säveltäjä ja pedagogi. Hänen sukunimensä oli alkujaan Frankenburger.


title: Paul Ben-Haim

text: Sävellystä Ben-Haimille opettivat Münchenin taideakatemiassa 1915–20 Friedrich Klose ja Walter Courvoisier. Pianonsoittoa ja orkesterinjohtoa hänelle opetti Berthold Kellermann. Kapellimestarina Ben-Haim avusti Bruno Walteria ja Hans Knappertsbuschia Münchenin oopperassa opintojensa jälkeen vuoteen 1924 saakka. Sitten hän toimi vuoteen 1931 saakka Augsburgin oopperan kapellimestarina. Müncheniin palattuaan Ben-Haim omistautui sävellystyölle, mutta natsien astuttua valtaan hän lähti Palestiinaan.


title: Paul Ben-Haim

text: Vuosina 1949–54 Ben-Haim toimi Jerusalemin musiikkiakatemian johdossa. Hän toimi myös sävellyksen professorina Tel Avivissa ja Jerusalemissa. Vuonna 1957 hänelle myönnettiin Israel-palkinto orkesteriteoksesta "The Sweet Psalmist of Israel". Hän sai monesti myös Joel Engel -palkinnon. Vuonna 1972 Ben-Haim joutui auto-onnettomuuteen, joka päätti hänen luovan työnsä.


title: Paul Ben-Haim

text: Ben-Haim yhdisteli tuotannossaan lännen ja idän vaikutteita. Häntä on pidetty sekä uusklassismin että myöhäisromantiikan edustajana. Ben-Haim saavutti suosiota etenkin vokaalimusiikin säveltäjänä. Lisäksi hän sävelsi muun muassa kaksi sinfoniaa ja pianokonserton. Muita konserttoja hän sävelsi viululle ja sellolle. Kamarimusiikkiteoksiin lukeutuvat jousitrio, jousikvartetto, klarinettikvintetto ja sooloviulusonaatti.


title: Pulmuset

text: Pulmuset voi viitata:


title: Pulmuset (heimo)

text: Pulmuset (Calcariidae) on varpuslintuihin kuuluva heimo. Heimon lajit on aikaisemmin luettu kuuluviksi sirkkujen heimoon, mutta DNA-tutkimusten perusteella lajit on sittemmin erotettu omaan heimoonsa. Heimoon kuuluu 3 sukua ja 6 lajia.


title: Pulmuset (heimo)

text: Pulmusia tavataan Euraasiasta ja Pohjois-Amerikasta. Niiden elinympäristöä ovat preeriat ja tundrat. Väritykseltään ne ovat tyypillisesti kirjavia ja niiden ravintoa ovat siemenet.


title: Shivakumara Swami

text: Shivakumara Swami (1. huhtikuuta 1907 – 21. tammikuuta 2019) oli intialainen filantrooppi. Hänelle myönnettiin työstään Padma Bhushan ja Karnataka Ratna. Sivakumaran perustama Guru Kula tarjoaa ilmaista ruokaa, asumista ja koulutusta lapsille kaikista kasteista ja uskonnoista. Uskonnolliselta kannaltaan Shivakumara oli lingayat.


title: Shivakumara Swami

text: Swami kuoli 111-vuotiaana 21. tammikuuta 2019.


title: Louhosareena

text: Louhosareena on entiseen Nilsiässä sijaitsevaan Hiekkamäen kaivokseen 2000-luvun alussa alunperin ooppera- ja musiikkinäyttämöksi rakenettu tanssilava. Kaivos on noin viiden kilometrin päässä Nilsiän keskustasta ja 13 kilometriä Tahkon keskustasta. Avolouhos on kaivostoiminnan loppumisen jälkeen täyttynyt osittain vedellä.


title: Louhosareena

text: Louhosareena rakennettiin kaivostoiminnan päättymisen jälkeen Hiekkamäen avolouhokseen. Siellä järjestettiin oopperanäytöksiä vuosina 2004–2007, jonka jälkeen niitä järjestänyt yritys Opera Cava hakeutui konkurssiin vuonna 2008. Sen jälkeen siellä järjestettiin tapahtumia satunnaisesti.


title: Louhosareena

text: Vuoden 2015 lopussa uusi yritys osti louhoksen rakenteet ja sai vuokraoikeuden Kuopion kaupungilta. Siellä järjestettiin vuoden 2017 kesäkuussa ensimmäisen kerran lavatanssit.


title: Snake Rattle ’n’ Roll

text: Snake Rattle ’n’ Roll on Raren kehittämä tasohyppelyvideopeli. Peli julkaistiin Nintendo Entertainment Systemille Pohjois-Amerikassa heinäkuussa 1990 ja Euroopassa 27. maaliskuuta 1991. Peli käännettiin Mega Drivelle kesäkuussa 1993. Pelissä on kaksi käärmettä, Rattle ja Roll, joiden pitää kulkea yhdentoista isometrisen tason läpi. Pelin tarkoituksena on väistellä esteitä ja syödä tarpeeksi ”Nibbley Pibbleysejä” jotta pystyy soittamaan tasoilta löytyvää kelloa, jolloin tason uloskäynti avautuu. Peliä voi pelata yksin tai kaksinpelinä samaan aikaan.


title: Snake Rattle ’n’ Roll

text: "Snake Rattle ’n’ Rollin" kehittivät Raren työntekijät Tim Stamper ja Mark Betteridge ja musiikin sävelsi David Wise, joka sai inspiraatiota kappaleesta ”Shake, Rattle and Roll” ja muista 1950-luvun kappaleista. Peli sai hyvän vastaanoton pelilehdissä, ja peli sai kehuja hyvin suunnitellusta 3D-ympäristöstä, grafiikoista, pelattavuudesta, ohjauksesta ja haastavuudesta. Tradewest julkaisi vuonna 1991 Game Boylle jatko-osan nimeltään "Sneaky Snakes". "Snake Rattle ’n’ Rollia" pidetään yhtenä NES:in parhaimpana pelinä ja yhtenä parhaimpana Raren julkaisemana pelinä. Vuonna 2015 peli julkaistiin Xbox Onelle osana "Rare Replay" -kokoelmaa.


title: Savuruohot

text: Savuruohot ("Conringia") on ristikukkaiskasvien ("Brassicaceae") heimoon kuuluva pienehkö kasvisuku. Sukuun luetaan kuuluvaksi kuusi lajia, joiden lisäksi muutamien muiden sukuun kuvattujen lajien taksonominen asema on toistaiseksi epäselvä.


title: Savuruohot

text: Savuruohot ovat yksivuotisia ja kaljuja ruohovartisia kasveja. Niiden varret ovat kasvutavaltaan pystyjä sekä tavallisesti haarattomia. Varsilehtiä on vain muutamia. Lehdet ovat pyöreitä ja niiden väri vaihtelee harmaanvihreästä sinivihreään. Ylimmät lehdet ovat sepiviä. Verholehdet ovat pystyjä, mutta kaksi niistä on maljamaisesti verhiön tyvellä. Terälehdet ovat kalvaan kellanvalkoisia. Hedelmät ovat lituja, jotka ovat pitkiä, nelisärmäisiä ja odattomia.


title: Savuruohot

text: Suomessa on tavattu kahta savuruoholajia, idänsavuruohoa eli savuruohoa ("Conringia orientalis") sekä aasiansavuruohoa ("Conringia planisiliqua"), joista ensimmäistä on tavattu huomattavasti useammin ympäri maata. Kumpaakaan ei tosin ole tavattu enää 1980-luvun jälkeen.


title: Savuruohot

text: Savuruohojen ("Conringia") suku on nimetty 1600-luvulla eläneen saksalaisen lääkärin Hermann Conringin mukaan.


title: Henkilöstörahasto

text: Henkilöstörahasto eli palkkiorahasto on koko henkilöstön kattava verotehokas palkitsemismuoto yrityksille, kunnille ja virastoille. Henkilöstön omistaman rahaston tehtävänä on hallinnoida rahastoon suoritettuja tulos- tai voittopalkkioeriä. Rahastoon kertyneet varat on sijoitettava 1) varmalla ja tuloa tuottavalla tavalla, tai 2) yritykseen tai saman konsernin yritykseen, jonka palveluksessa rahaston jäsenet ovat.


title: Henkilöstörahasto

text: Lähde


title: Henkilöstörahasto

text: Henkilöstörahaston perustamista ja toimintaa sääntelee henkilöstörahastolaki. Henkilöstörahaston perustamisen edellyttää, että yrityksessä on säännöllisessä työsuhteessa vähintään 10 henkilöä, sekä yrityksen liikevaihto on yli 200 000 euroa. 2011 voimaan tullut lakimuutos, jossa muun muassa poistettiin 5 vuoden määräaika ennen ensimmäistä mahdollista nostoa rahastosta, on lisännyt kiinnostusta henkilöstörahastoja kohtaan.


title: Henkilöstörahasto

text: Palkkiojärjestelmän käyttöönottamista ja henkilöstörahaston perustamista on käsiteltävä yhteistoimintamenettelyssä. Henkilöstörahasto voi olla joko vapaaehtoinen tai pakollinen; jäsen voi halutessaan ottaa palkkionsa käteisenä, jos yrityksen palkkiojärjestelmä sen sallii. Vuosittain rahasto-osuuksista voidaan nostaa max 15%. Työsuhteen päättyessä koko henkilökohtainen rahasto-osuus on nostettavissa.


title: Henkilöstörahasto

text: Henkilöstörahastojen palveluntarjoajat neuvovat yrityksiä palkkiojärjestelmän luomisessa, henkilöstörahaston perustamisessa, hoitavat rahaston kirjanpidon ja hallinnoinnin, sekä toimivat varainhoidon asiantuntijoina. Suomessa alalla on kolme toimijaa: Elite Palkitsemispalvelut Oy, Mandatum Life, Henkilöstörahastopalvelut Oy Lahti.


title: Valtteri Roiha

text: Valtteri Roiha (s. 1970) on suomalainen näyttelijä ja teatteriohjaaja. Hän on tehnyt uraansa suurelta osin Turun Linnateatterissa etenkin komediallisten tuotantojen parissa.


title: Valtteri Roiha

text: Roiha ajautui teatterin pariin 1990-luvulla, jolloin hän oli mukana Kaarina-Teatterin kesäteatteriproduktiossa. Sen jälkeen hän opiskeli alaa mutta ei valmistunut. Varsinaisen teatterioppinsa Roiha sai lopulta TeatteriSusissa. 2000-luvulla hän on jatkanut uraansa näyttelijänä ja ohjaajana Turun Linnateatterissa ja vierailijana Turun Kaupunginteatterissa.


title: Valtteri Roiha

text: TeatteriSusissa Roihalla oli roolitehtävä muun muassa David Mametin näytelmässä "Sexual Perversity in Chicago". Linnateatterissa Roiha on näytellyt muun muassa "Mieletön Turku" -näytelmäsarjan kahdessa ensimmäisessä osassa "Mieletön Turun historia" (2004) ja "Mieletön Turun lähihistoria" (2009). Turun Kaupunginteatterissa Roiha on näytellyt muun muassa Teuvo Pakkalan komediassa "Tukkijoella", jossa hänellä oli Turkan osa.


title: Valtteri Roiha

text: Puhenäytelmien ohella Roiha on tehnyt stand up -komiikkaa esittämässään Luolamies-trilogiassa.


title: Valtteri Roiha

text: Roihan teatteriohjauksiin kuuluu muun muassa lastennäytelmiä, kuten "Uppo Nalle ja talven taika", ja komedia "Mielensäpahoittaja".


title: Valtteri Roiha

text: Teatteriuransa rinnalla Roiha on näytellyt muutamissa elokuvatuotannoissa, kolme niistä Aku Louhimiehen ohjaamana. Vuoden 2000 seksintäyteisessä kassamenestyksessä "Levottomat" Roiha näytteli Rikua. Vuoden 2017 "Tuntematon sotilas" -filmatisoinnissa Roiha teki pienen sivuosan kapteeni Lautsalona.


title: KuruFest

text: KuruFest on kolmipäiväinen kamarimusiikkifestivaali, joka tuo korkeatasoisia, klassisen musiikin konsertteja eri puolille Ylöjärveä. KuruFest juhli 2016 vuonna 10-vuotisjuhlavuottaan. Vuonna 2018 KuruFest järjestetään 8.–10. kesäkuuta.


title: KuruFest

text: Kolmen päivän aikana konsertteja kuullaan Kurun kirkossa, Parkkuun Seuratalolla ja Ylöjärven kirkossa. Festivaalin taiteellisina johtajina toimivat sisarukset, pianisti Heini Lehto ja sellisti Tuomas Lehto. Heidät palkittiin joulukuussa 2016 KuruFestin ja Ylöjärven eteen tekemästään kulttuurityöstä paikallislehtien jakamalla Antti-patsaalla.


title: KuruFest

text: Kurufestiä järjestää Ylöjärven kaupungin kulttuuripalvelut.


title: Parakvatti

text: Parakvatti eli parakvattidikloridi (CHNCl) on bipyridiniumsuoloihin kuuluva orgaaninen yhdiste. Yhdistettä käytetään maataloudessa rikkaruohomyrkkynä, mutta aineen käyttö Euroopan unionin alueella on kiellettyä.


title: Parakvatti

text: Huoneenlämpötilassa parakvatti on väritöntä tai kellertävää kiteistä ainetta. Yhdiste liukenee erittäin hyvin veteen ja alkoholeihin ja kohtalaisesti muun muassa asetoniin ja tolueeniin. Parakvatin herbisidiset ominaisuudet perustuvat siihen, että se estää kasvien fotosynteesin estämällä elektroninsiirtoketjun fotosynteesin aikana. Lisäksi se indusoi superoksidiradikaalien muodostumista, mikä vaurioittaa solukalvoja. Parakvatti on hyvin myrkyllistä myös nisäkkäille esimerkiksi ihmisille. Aineen altistumisesta voi seurata voimakasta vatsakipua, huonovointisuutta, ripulointia, hengityksen vaikeutumista ja yskää. Yhdiste on erittäin myrkyllistä keuhkoille. Parakvatille altistuminen voi aiheuttaa kuoleman. Lisäksi parakvatin on havaittu aiheuttavan Parkinsonin tautia.


title: Parakvatti

text: Parakvattia valmistetaan metyloimalla 4,4'-bipyridiiniä metyylikloridin tai dimetyylisulfaatin avulla.


title: Parakvatti

text: Parakvattia käytetään runsaasti ei-selektiivisenä rikkaruohomyrkkynä muun muassa vilja-, kasvis ja hedelmäviljelmillä sekä vesikasvillisuuden hävittämiseen. Sitä käytetään myös yhdistelmävalmisteena dikvatin ja simatsiinin kanssa. Parakvatin käyttö kiellettiin Suomessa vuonna 1985. Parakvatti tuli sallituksi tehoaineeksi Euroopan unionin alueella komission päätöksellä vuonna 2003. Ruotsi vei asian Euroopan yhteisön tuomioistuimeen, joka kumosi parakvatin käytön sallineen direktiivin vuonna 2007. Parakvatin käyttö on edelleen sallittua muun muassa Yhdysvalloissa.


title: Hyderabadin nizam

text: Hyderabadin nizam oli muslimiylhäisöön kuulunut Intian keskiosassa olleen Hyderabadin valtion hallitsija vuosina 1724–1948. Hyderabadia hallitsi Asaf Jahi -dynastia seitsemän sukupolven ajan.


title: Sirkkulit

text: Sirkkulit (Passerellidae) on varpuslintuihin kuuluva heimo. Aikaisemmin heimon lajit luettiin kuuluvaksi sirkkuihin, mutta molekyylifylogeneettisten tutkimusten perusteella lajit on erotettu uuteen sirkkulien heimoon. Heimoon kuuluu 30 sukua ja 131 lajia.


title: Sirkkulit

text: Sirkkuleita tavataan Pohjois- ja Etelä-Amerikasta. Heimo on lajimäärältään suuri ja ulkonäöltään lajit vaihtelevat paljon. Sirkkulit elävät metsissä ja niiden ravintoa on siemenet ja hedelmät.


title: Kansanpuolue (Islanti)

text: Kansanpuolue () on islantilainen puolue. Se on Islannin parlamentin Alltingin seitsemänneksi suurin puolue ja neljänneksi suurin oppositiopuolue. Puolueen perusti vuonna 2016 Inga Sæland parantamaan köyhien asemaa. Puolue sai vuoden 2016 parlamenttivaaleissa 3,54 prosenttia äänistä, muttei saanut yhtäkään ehdokasta läpi. Sen sijaan vuoden 2017 puolue lähes tuplasi kannatuksensa 6,88 prosenttiin ja sai läpi neljä edustajaa.


title: Luettelo Suomen varhaisista Säästöpankeista

text: Tämä luettelo kattaa Suomessa vuosina 1822–1922 perustetut säästöpankit. Pankit on lueteltu ikäjärjestyksessä toiminnan alkamispäivän mukaan. Pankki on saatettu perustaa jo hiukan ennen toiminnan aloittamista.


text: Pankeista useat ovat vaihtaneet nimeä, lopettaneet toimintansa tai yhdistyneet toisen pankin kanssa. Näitä muutoksia on seurattu vuoteen 1963 asti. Tähtimerkki (*) nimessä tarkoittaa, että kyseinen sana on myöhemmin poistettu pankin nimestä. Esimerkiksi "Oulun Kaupungin* Säästöpankki" on myöhemmin toiminut nimellä "Oulun Säästöpankki".


text: Pankin paikkakunta on erikseen mainittu vain, jos se ei muuten selviä pankin nimestä. Milloin pankilla on ollut sekä suomen- että ruotsinkielinen nimi, luetteloon on valittu vain suomenkielinen nimi.


title: Kingi (1. tuotantokausi)

text: Kingin ensimmäinen tuotantokausi esitettiin keväällä 2015. Kausi alkoi 10. tammikuuta 2015.


title: Kingi (1. tuotantokausi)

text: Kauden näyttelijöinä toimivat aiemmin Putouksessa näytelleet Aku Hirviniemi, Armi Toivanen, Iina Kuustonen, Jaakko Saariluoma, Jussi Vatanen, Krista Kosonen ja Riku Nieminen. Ohjelman juonsi Antti Holma. Myös näyttelijä Jukka Rasilan oli alun perin tarkoitus esiintyä ohjelmassa, mutta hän joutui jättäytymään ohjelmasta aikataulusyistä.


title: Kingi (1. tuotantokausi)

text: Kauden ensimmäisessä osassa 10. tammikuuta 2015 Hirviniemen Hannu Pakarainen -nimisen hahmon lauluesitys aiheutti suomalaisissa tiedotusvälineissä kiivasta sananvaihtoa. Esityksen lopussa hahmo luuli, että hänen harteillaan viittana ollut Suomen lippu syttyi tuleen lavalla olleista pyrotehosteista, jonka jälkeen hahmo alkoi talloa lippua sammuttaakseen palon. Hahmo oli aikeissa myös virtsata lipun päälle, mutta juontaja Holma ehti estää sen. Ohjelman tuottaja Jasmine Patrakka kommentoi, ettei lippu ollut aito, vaan esitystä varten tehty näyttämövaruste.


title: Kingi (1. tuotantokausi)

text: Katsojat kommentoivat tapahtumaa ahkerasti yhteisöllisissä viestimissä. Osa katsojista piti tapahtumaa ”mauttomana” ja ”lipun häväistyksenä”. Asiasta tehtiin poliisille useita tutkintapyyntöjä, mutta poliisin tekemässä esitutkinnassa ei ilmennyt syytä epäillä rikosta, sillä lippu ei ollut oikea.


title: You Are We

text: You Are We on While She Sleepsin kolmas studioalbumi, joka julkaistiin 21. huhtikuuta 2017.


title: You Are We

text: Albumi debytoi Britannian albumilistan kahdeksannella sijalla.


title: Nuestra Señora de la Asunción (1772)

text: Nuestra Señora de la Asunción oli Espanjan laivaston vuonna 1772 vesille laskettu 34-tykkinen fregatti.


title: Nuestra Señora de la Asunción (1772)

text: Francisco Gautierin suunnittelema alus tilattiin Reales Astilleros de Esteirolta Ferrolista. Alus laskettiin vesille 4. huhtikuuta 1772 ja valmistui 29. joulukuuta.


title: Nuestra Señora de la Asunción (1772)

text: Alus tuhoutui 20. toukokuuta 1805 La Plata joen suulla.


title: Vatsyayana

text: Vatsyayana oli klassisen Gupta-ajan Intian filosofi, joka tunnetaan kamasutran kirjoittajana. Vatsyayanan elämästä tiedetään hyvin vähän. Useiden vuosien ajan historioitsijat arvioivat hänen eläneen vuosien 600 eaa. ja 600 jaa. välillä. Nykyisin on todisteita, joden mukaan hänen oletetaan kirjoittaneen kamasutran noin vuonna 150 eaa.


title: While She Sleeps

text: While She Sleeps on brittiläinen metalcoreyhtye Sheffieldistä. Vuonna 2006 perustettu ryhmä koostuu laulaja Lawrence ”Loz” Taylorista, kitaristipari Sean Longista ja Mat Welshistä, basisti Aaran McKenziestä ja rumpali Adam Savagesta. He ovat julkaisseet yhden EP:n, "The North Stands For Nothingin", vuonna 2010 ja kolme studioalbumia: "This Is The Six" (2012), "Brainwashed" (2015) ja "You Are We" (2017). He saivat Parhaan brittiläisen tulokkaan palkinnon Kerrang! Awards -palkintogaalassa vuonna 2012.


title: While She Sleeps

text: While She Sleeps perustettiin Renishawssa, Sheffieldin lähellä Englannissa vuonna 2006. Perustajajäseniä olivat laulaja Jordan Widdowson, kitaristit Mat Welsh ja Sean Long, basisti Aaran McKenzie ja rumpali Adam Savage. Ryhmä oli soittanut yhdessä monissa yhtyeissä ennen While She Sleepsiä, ja heidän kuvataan olevan “parhaita kavereita koulusta lähtien.” Muutaman live-esityksen jälkeen vuonna 2009 suurin osa yhtyeen jäsenistä päätti keskittyä bändiin täysiaikaisesti. Laulaja Jordan Widdowson joutui kuitenkin jättämään yhtyeen työvelvoitteiden vuoksi. Uuden laulajan, Lawrence Taylorin, mukaantulon jälkeen yhtye alkoi työstämään debyyttijulkaisuaan kotistudiossa. Vuoden 2009 lopusta vuoteen 2010 yhtye keikkaili ahkerasti Isossa-Britanniassa ja myös Manner-Euroopassa. Yleisön kiinnostuksen ollessa kasvussa bändi sai valmiiksi EP:n “The North Stands For Nothing”, joka julkaistiin 26. heinäkuuta 2010. Yhtye piti levynjulkistuskonsertin yökerho The Plugissa kotikaupungissaan 24. kesäkuuta, ja julkistusta seurasi laajamittainen keikkailu vuoden 2010 läpi.. He esiintyivät myös Sonisphere-festivaaleilla. Lokakuussa yhtye allekirjoitti sopimuksen Good Fight Musicin kanssa albumin levitystä varten Yhdysvalloissa.


title: While She Sleeps

text: EP:n julkaisemisen ja laajamittaisen keikkailun jälkeen yhtyeen kannatus kasvoi ja median sekä levy-yhtiöiden kiinnostus nousi. 15. helmikuuta 2011 yhtye nauhoitti livesessio-esityksen Maida Vale Studiosilla BBC Radio 1:lle. He alkoivat myös työstää uutta materiaalia keikkailun välissä: single “Be(lie)ve” julkaistiin Good Fight Musicin kautta 14. maaliskuuta 2011. Neljänneksi päiväksi toukokuuta While She Sleeps kutsuttiin lämmittelemään Bring Me The Horizonia Sheffieldin O2 Academy-areenalle. Kesällä he esiintyivät useilla festivaaleilla Euroopassa ja lämmittelivät Bring Me The Horizonia kahdessa esityksessä Irlannissa elokuun lopulla. While She Sleeps kutsuttiin kiertueelle Bring Me The Horizonin kanssa Yhdysvaltoihin elokuussa, mutta While She Sleeps joutui peruuttamaan esityksensä; syyksi kerrottin maahantulo-ongelmat. Lokakuussa yhtye lähti ensimmäiselle kiertueelleen pääesiintyjänä kohteenaan Iso-Britannia ja Eurooppa ja lämmittelijöinään Bury Tomorrow sekä Feed The Rhino.


title: While She Sleeps

text: 1. marraskuuta 2011 While She Sleeps alkoi työskentelemään debyyttialbuminsa parissa tuottaja Carl Brownin kanssa. Yhtye aloitti levyn työstämisen Chapel Studiosilla Lincolnshiressä, ja myöhemmin se muutti Treehouse Studiosille Chesterfieldsiin nauhoittamaan loput albumista. Nauhoitusten päätyttyä yhtye kiersi Isossa-Britanniassa helmikuussa 2012 osana Kerrang! Tour -kiertuetta yhdessä New Found Gloryn, The Blackoutin ja letliven kanssa. 27. maaliskuuta ilmoitettiin, että While She Sleeps julkaisisi debyyttialbuminsa Search and Destroy -levy-yhtiön kautta. Neljäntenä päivänä huhtikuuta "Kerrang!"-lehti kertoi uuden "This Is The Six" –albumin julkaisun tapahtuvan kuudentena päivänä elokuuta 2012, vaikkakin julkaisupäivä myöhemmin muutettiin elokuun 13:een. Albumin nimikkokappale “This Is The Six" julkaistiin ensimmäisenä singlenä 13. toukokuuta. While She Sleeps kiinnitettiin useiden festivaalien ja esitysten ohjelmistoon Isossa-Britanniassa ja Euroopassa. He esiintyivät muun muassa Download-festivaaleilla. Euroopan kiertueen jälkeen yhtye oli Australiassa lämmittelijänä House vs Hurricanelle heinäkuun lopusta elokuun alkuun. 7. kesäkuuta 2012 While She Sleeps voitti parhaan brittiläisen tulokkaan palkinnon Kerrang! Awardseissa.


title: While She Sleeps

text: Suositun esikoisalbuminsa julkaisun jälkeen While She Sleeps lähti lokakuussa yhdeksän päivän kiertueelle. Sen lämmittelijöinä olivat Polar, Crossfaith ja Bleed From Within. Yhtye lähti Euroopan-kiertueelle syksyllä: he olivat Architectsin lämmittelijänä yhdessä Heightsin kanssa. Sitten yhtye lämmitteli Asking Alexandriaa sen Euroopan-kiertueella yhtyeiden Motionless In Whiten ja Betraying The Martyrsin kanssa. Bändi soitti myös Soundwave-festivaalilla Australiassa vuonna 2013. Yhtye lämmitteli Parkway Driveä Amerikan- ja Kanadan-kiertueella keväällä 2013, minkä jälkeen yhtye lähti lyhyelle pyrähdykselle pääesiintyjänä Isossa-Britanniassa. 4. tammikuuta 2013 While She Sleeps vahvisti soittavansa Vans Warped Tour -kiertueella Yhdysvalloissa ja Kanadassa.


title: While She Sleeps

text: Warped Tourin aikana yhtye vahvisti toisen täysimittaisen albuminsa kirjoittamisen alkaneen. Vuoden 2013 loppupuolella laulaja Taylorilla oli kurkkuongelmia, mikä johti keikkojen peruuttamisen vuoteen 2014 asti, jotta hän pystyisi menemään kurkkuleikkaukseen ja ehtisi toipua siitä.


title: While She Sleeps

text: While She Sleeps julkisti toisen täysimittaisen studioalbuminsa 23. maaliskuuta 2015. Julkistamiskiertueelle yhtye lähti Cancer Batsin kanssa huhtikuussa 2015. He soittivat myös vuoden 2015 Warped Tourilla.


title: While She Sleeps

text: Vuoden 2016 alussa yhtye kertoi aloittaneensa kolmannen studioalbuminsa työstämisen. 29. heinäkuuta he ilmoittivat, että albumin nauhoittaminen oli aloitettu yhtyeen juuri valmistuneessa studiossa. 12. syyskuuta alkoivat albumin ennakkotilaukset sekä PledgeMusic-kampanja. Samana päivänä bändin ja levy-yhtiön tiet erosivat.


title: While She Sleeps

text: Ensimmäinen single ”Hurricane” julkaistiin 20. marraskuuta, ja samalla kerrottiin albumin nimen olevan ”You Are We” ja sen julkaisupäivän olevan 21. huhtikuuta 2017. Samana päivänä he ilmoittivat allekirjoittaneensa sopimuksen Australialaisen UNFD-levy-yhtiön kanssa. 23. helmikuuta 2017 julkaistiin kappale ”Silence Speaks”, jolla oli mukana Bring Me The Horizon -yhtyeen laulaja Oliver Sykes. Huhtikuussa 2017 yhtye lähti kuukauden pituiselle kiertueelle Isoon-Britanniaan ja Irlantiin.


title: Pesäpallon miesten Suomen Cup 1969

text: Pesäpallon Suomen Cup järjestettiin miehille ensimmäisen kerran kesällä 1969. Kilpailun voitti Kouvolan Pallonlyöjät. joka oli myös Suomen mestari kyseisellä kaudella.


title: Pesäpallon miesten Suomen Cup 1969

text:
Cup-mestarit 1969: Pertti Salonen,
Reino Susi,
Ilkka Kauppinen,
Anssi Vesala,
Antero Vatto,
Pekka Taulasalo,
Pertti Lonka,
Matti Lautala,
Hannu Kiuru,
Markku Löfman,
Mikko Pöyhönen.
Pelinjohtajana Timo Raussi.


title: Cabo de São Vicenten taistelu (1719)

text: Cabo de São Vicenten taistelu käytiin 21. joulukuuta 1719 Kvadrupelallianssisodassa kommodori Philip Cavendishin komentamien kolmen Britannian kuninkaallisen laivaston linjalaivan ja Rodrigo de Torresin komentamien Espanjan laivaston linjalaivojen "Tolosa", "Hermiona" ja "Guadalupe", jotka pyrkivät Santanderista Cádiziin, välillä Portugalin rannikolla Cabo de São Vicenten edustalla.


title: Cabo de São Vicenten taistelu (1719)

text: Espanjan laivaston alukset, jotka olivat vallanneet muutamia päiviä aiemmin kuninkaallisen laivaston fregatin ja sluupin, pakottivat viiden tunnin taistelujen päätteeksi Cavendishin laivasto-osaston pakenemaan Gibraltarille. Torresin laivasto saapui Cádiziin 2. tammikuuta 1720.


title: Luettelo Ilosaarirockin esiintyjistä

text: Tämä on luettelo Ilosaarirock-festivaalien esiintyjistä.


title: Luettelo Ilosaarirockin esiintyjistä

text: Ilosaarirock 2001 järjestettiin 13.–15. heinäkuuta 2001. Festivaalialueella soittivat seuraavat esiintyjät:


title: Luettelo Ilosaarirockin esiintyjistä

text: Peer Günt, Paleface, Wasted, Apulanta, Kotiteollisuus, Oscar H.O.T. Quartet, Ultra Bra, Jimi Tenor, Nine (Ruotsi), Maija Vilkkumaa, Daniel Lioneye and the Rollers, , In Flames (Ruotsi), Napalm Death (Iso-Britannia), Manboy, CMX, The Rasmus, Pool, Flaming Sideburns, YUP, Don Johnson Big Band, M. A. Numminen & Pedro Hietanen, Amorphis, Timo Rautiainen & Trio Niskalaukaus, Feven (Ruotsi), The Hives (Ruotsi), Tulenkantajat, Ismo Alanko Säätiö


title: Luettelo Ilosaarirockin esiintyjistä

text: Ilosaarirock 2002 järjestettiin 12.–14. heinäkuuta 2002. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Muse (Iso-Britannia), The Crash, Maj Karman Kauniit Kuvat, Laulurastas, Timo Rautiainen & Trio Niskalaukaus, Zen Café, Turun Romantiikka, Apulanta, 22 Pistepirkko, Endstand, Machine Head (Yhdysvallat), Looptroop (Ruotsi), Deadushki (Venäjä), HIM, Dropkick Murphys (Yhdysvallat), Absoluuttinen Nollapiste, Suede (Iso-Britannia), Tiktak, Don Johnson Big Band, Insomnium, Kotiteollisuus, Suburban Tribe, Manifesto Jukebox, Neljä Ruusua, Sentenced, Maryland, Dj Krush (Japani), Kumikameli, Nightwish


title: Luettelo Ilosaarirockin esiintyjistä

text: Ilosaarirock 2003 järjestettiin 11.–13. heinäkuuta 2003. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Bombshell Rocks (Ruotsi), Guano Apes (Saksa), The Haunted (Ruotsi), The Herbaliser (Iso-Britannia), Moonspell (Portugali), Raised Fist (Ruotsi), Sonic Youth (Yhdysvallat), Tequilajazzz (Venäjä), 51koodia, CMX, Cool Runnings, Don Huonot, Don Johnson Big Band, Hole in the Head, Ismo Alanko Säätiö, Kapteeni Ä-ni, Kauko Röyhkä, Komposti Sound System, Lemonator, Liekki, Martti Servo ja Napander, Moonsorrow, Nuspirit Helsinki, Sonata Arctica, Tampere Oak Leaf Soundsystem, Thee Ultra Bimboos, Tulenkantajat, Underground Rock Orchestra, Velcra, Wasted, YUP, Zen Café


title: Luettelo Ilosaarirockin esiintyjistä

text: Ilosaarirock 2004 järjestettiin 16.–18. heinäkuuta 2004. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Auf der Maur (Yhdysvallat), Blood For Blood (Yhdysvallat), Cradle of Filth (Iso-Britannia), Danko Jones (Kanada), Gluecifer (Norja), Markscheider Kunst (Venäjä), Nasum (Ruotsi), Promoe (Ruotsi), Santtu Karhu & Talvisovat (Venäjä), The Soundtrack Of Our Lives (Ruotsi), 51koodia, Apulanta, Don Johnson Big Band, Egotrippi, Giant Robot, Happoradio, I Walk the Line, Jamstream, Jazzgangsters, Jukka Poika ja Jenkkarekka, Kaucas, Kemmuru, Kotiteollisuus, Maija Vilkkumaa, Mannhai, Mariska, Mokoma, Puppa J & Tasottavat, Quintessence, Redrama, Rinneradio, Scandinavian Music Group, Sentenced, Soul Captain Band, Tarot, The 69 Eyes, The Crash, Timo Rautiainen & Trio Niskalaukaus, Tohtori Orff & Herra Dalcroze, Viikate, YUP


title: Luettelo Ilosaarirockin esiintyjistä

text: Ilosaarirock 2005 järjestettiin 15.–17. heinäkuuta 2005. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Agnostic Front (Yhdysvallat), Anthrax (Yhdysvallat), Backyard Babies (Ruotsi), Blak Twang (Iso-Britannia), DKT / MC5 (Yhdysvallat), Dark Tranquillity (Ruotsi), Monster Magnet (Yhdysvallat), Myllärit (Venäjä), Phoenix (Ranska), The Skatalites (Jamaika), Tarakany (Venäjä), Amon Tobin (Brasilia), 22 Pistepirkko, Aavikko, Apocalyptica, Asa, Blaster Master, CMX, Children of Bodom, Cleaning Women, Disco Ensemble, Fat Beat Sound System, Giant Robot, Hero Dishonest, Husky Rescue, Indica, Ismo Alanko Säätiö, Jonna Tervomaa, Kimmo Pohjonen, Kotiteollisuus, Kumikameli, Kuusumun Profeetta, Maryland, Mokoma, Natural Vibrations, PMMP, Q-Continuum, Raato, Roots Cultivation, Ruudolf, Scalping Screen, Sister Flo, Sonata Arctica, Soul Captain Band, Tohtori Orff & Herra Dalcroze, Ultramariini, Virkavalta, Voltas, Zen Café


title: Luettelo Ilosaarirockin esiintyjistä

text: Ilosaarirock 2006 järjestettiin 14.–16. heinäkuuta 2006. Festivaalialueella soittivat seuraavat esiintyjät:


title: Luettelo Ilosaarirockin esiintyjistä

text: Blackalicious (Yhdysvallat), Buju Banton (Jamaika), Capleton (Jamaika), Carpark North (Tanska), The Damned (Iso-Britannia), The Darkness (Iso-Britannia), Entombed (Ruotsi), Katatonia (Ruotsi), Kid Koala (Kanada), Mudhoney (Yhdysvallat), Paprika Korps (Puola), Raised Fist (Ruotsi), Scar Symmetry (Ruotsi), Silverbullit (Ruotsi), Subs (Kiina), Saul Williams (Yhdysvallat), 51koodia, Absoluuttinen Nollapiste, Alamaailman Vasarat, Anal Thunder, Apulanta, Barefoot Brothers, Cleaning Women, DJPP, Eläkeläiset, Fi-Reggae All Stars, Hannibal & Soppa, Happoradio, Kara, Kumikameli, Leijonamieli & Putkimiehet, Maija Vilkkumaa, Mokoma, M. A. Numminen, Negative, Neljä Ruusua, Nicole, Nicole Willis & The Soul Investigators, Poets of the Fall, Q-Continuum, Rotten Sound, Skanes, Stam1na, Stella, Swallow the Sun, The Five Corners Quintet, Tuomari Nurmio, Viikate, Ville Härkönen & Velvet, Voltas, Your Friend George


title: Luettelo Ilosaarirockin esiintyjistä

text: Ilosaarirock 2007 järjestettiin 13.–15. heinäkuuta 2007. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Anthony B (Jamaika), The Business (Iso-Britannia), Calexico (Yhdysvallat), The Cinematic Orchestra (Iso-Britannia), CunninLynguists (Yhdysvallat), Opeth (Ruotsi), Porcupine Tree (Iso-Britannia), RJD2 (Yhdysvallat), Sick of It All (Yhdysvallat), The Slackers (Yhdysvallat), Soilwork (Ruotsi), Terror (Yhdysvallat), Stonegard (Norja), Us3 (Iso-Britannia), Vavamuffin (Puola), Abduktio, Aiyekooto and His Afrobeat International, Dalindèo, Disco Ensemble, Dunces, Emma Salokoski Ensemble, Fat Beat Sound System, Happoradio, HIM, Hidria Spacefolk, Husky Rescue, Insomnium, Journeymen, Kakka-hätä 77, Kemmuru, Klaus Thunder & Ukkosmaine, Lännen-Jukka, Magenta Skycode, Maj Karma, Maria Gasolina, Nieminen & Litmanen, PMMP, Profeetta & Uusi Maailmanuskonto, Risto, Rubik, Sara, Scorngrain, Sonata Arctica, Suhinators, The Odorants, Tiktak, Tundramatiks, Valse Triste, Vihreä maa, Viikate, Ville Leinonen & Chrisse Forever Band


title: Luettelo Ilosaarirockin esiintyjistä

text: Ilosaarirock 2008 järjestettiin 11.–13. heinäkuuta 2008. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Joe Bataan (Yhdysvallat), Comeback Kid (Kanada), Common (Yhdysvallat), Converge (Yhdysvallat), Cult of Luna (Ruotsi), Fanfare Ciocârlia (Romania), Heaven Shall Burn (Saksa), The Heptones (Jamaika), Kashmir (Tanska), Mad Caddies (Yhdysvallat), Mad Sin (Saksa), Mike Patton – Mondo Cane (Yhdysvallat/Italia), Mogwai (Iso-Britannia), Oceansize (Iso-Britannia), Ozric Tentacles (Iso-Britannia), Venetian Snares (Kanada), Asa & Jätkäjätkät, Astro Can Caravan, Cause For Effect, Decended, Diablo, Discard, Eläkeläiset, Giant Räbät, Herra Ylppö & Ihmiset, Vuokko Hovatta, Ismo Alanko Teholla, Kumikameli, Lapko, Lauri Tähkä & Elonkerjuu, Medeia, Momo Cat, Morley, Nightwish, Pelle Miljoona Unabomber, Pepe Deluxé, Tuomo Prättälä, Pyhimys, Raappana & Sound Explosion Band, Rhythm Funk Masters, Kauko Röyhkä & Riku Mattila, Samettivallankumous, Scandinavian Music Group, Smokesuit, Stella, Tohtori Orff & Herra Dalcroze, Turisas, The Valkyrians, Von Hertzen Brothers, Ypö-Viis, Stam1na, Mokoma, Kotiteollisuus


title: Luettelo Ilosaarirockin esiintyjistä

text: Ilosaarirock 2009 järjestettiin 17.–19. heinäkuuta 2009. Festivaalialueella soitti seuraavat esiintyjät:


title: Luettelo Ilosaarirockin esiintyjistä

text: Bad Brains (Yhdysvallat), Beenie Man (Jamaika), The Dillinger Escape Plan (Yhdysvallat), Dizzee Rascal (Iso-Britannia), Dungen (Ruotsi), Everything Is Made in China (Venäjä), Femi Kuti & The Positive Force (Nigeria), The Haunted (Ruotsi), Isis (Yhdysvallat), Killing Joke (Iso-Britannia), Röyksopp (Norja), Tragedy (Yhdysvallat), Walls of Jericho (Yhdysvallat), Anna Puu, Apocalyptica, Asa & Jätkätjätkät, Black Motor, The Capital Beat, Children of Bodom, Damn Seagulls, Delta Force 2, Disco Ensemble, Don Johnson Big Band, Egotrippi, Eleanoora Rosenholm, Eläin, Hannibal & Joku Roti Mafia, Huoratron, Joose Keskitalo & Kolmas maailmanpalo, Kotiteollisuus, Maj Karma, Maria Gasolina, Maria Lund, Major Label, Melankolics, Murmansk, Nopsajalka & Sound Explosion Band, PMMP, Puppa J & Punky Reggae Band, Reino & The Rhinos, Risto, Rubik, Ruudolf, Snow White’s Poison Bite, Stam1na, Stratovarius, Tuomas Henrikin Jeesuksen Kristuksen Bändi, Tohtori Orff & Herra Dalcroze ja Tuomo.


title: Luettelo Ilosaarirockin esiintyjistä

text: Ilosaarirock 2010 järjestettiin 16.–18. heinäkuuta 2010. Festivaalialueen esiintyjiä olivat:


title: Luettelo Ilosaarirockin esiintyjistä

text: Bad Religion (Yhdysvallat), Biffy Clyro (Skotlanti), Boban I Marko Markovic Orkestar (Serbia), DevilDriver (Yhdysvallat), DJ Shadow (Yhdysvallat), Faith No More (Yhdysvallat), Imogen Heap (Iso-Britannia), Katatonia (Ruotsi), Queen Ifrica (Jamaika), Rise And Fall (Belgia), UNKLE (Iso-Britannia), Ziggi (Hollanti), Amorphis, Circle, Eppu Normaali, Ghost Brigade, Insomnium, Ismo Alanko & Teho-osasto, I Walk the Line, I Was a Teenage Satan Worshipper, Joensuu 1685, Jukka Poika & Sound Explosion Band, Kemmuru, Kuukumina, Lapko, Manna, Melrose, The Micragirls, Mokoma, Radiopuhelimet, Ricky-Tick Big Band, Rytmihäiriö, Stepa, Tarot, The Valkyrians, Jenni Vartiainen, Viikate ja Ville Leinonen & Majakan soittokunta


title: Luettelo Ilosaarirockin esiintyjistä

text: Ilosaarirock 2011 järjestettiin 15.–17. heinäkuuta 2011. Festivaalialueen esiintyjiä olivat:


title: Luettelo Ilosaarirockin esiintyjistä

text: Aphex Twin (Iso-Britannia), Blackfield (Iso-Britannia/Israel), Buzzcocks (Iso-Britannia), Cody ChesnuTT (Yhdysvallat), The Exploited (Iso-Britannia), Gentleman (Saksa), Iced Earth (Yhdysvallat), Kate Nash (Iso-Britannia), Kvelertak (Norja), Madness (Iso-Britannia), Melt-Banana (Japani), Ojos De Brujo (Espanja), Red Sparowes (Yhdysvallat), Ablazer, Apulanta, The Blanko, Carnalation, The Dirge Organ, Dusha Pitera, Finntroll, Happoradio, Holik, Hooded Menace, L.A.O.S., The Latebirds, Liljan Loisto, Medeia, Michael Monroe, Minä ja Ville Ahonen, Neljä Ruusua, The Northern Governors, Laura Närhi, Paleface, Pertti Kurikan Nimipäivät, Raappana, Rubik, Samuli Putro, Satellite Stories, Sielun Veljet, Stam1na, Stella, Sweatmaster, Uusi Fantasia, Villa Nah, Von Hertzen Brothers ja Yona.


title: Luettelo Ilosaarirockin esiintyjistä

text: Ilosaarirock 2012 järjestettiin 13.–15. heinäkuuta 2012. Festivaalialueen esiintyjiä olivat:


title: Luettelo Ilosaarirockin esiintyjistä

text: 65daysofstatic (Iso-Britannia), Against Me! (Yhdysvallat), Antony and the Johnsons (Yhdysvallat) & Joensuun kaupunginorkesteri, Black Star (Yhdysvallat), D-A-D (Tanska), Goran Bregović & His Wedding and Funeral Orchestra (Bosnia ja Hertsegovina), The Hives (Ruotsi), Iiris (Viro), Mayhem (Norja), Modeselektor (Saksa), Nasum (Ruotsi), Pulled Apart by Horses (Iso-Britannia), Richie Spice (Jamaika), Rival Sons (Yhdysvallat), Tanya Stephens (Jamaika), The xx (Iso-Britannia), Amorphis, Apocalyptica, Children of Bodom, Chisu, Elokuu, Enochian Crescent, Eva & Manu, French Films, GG Caravan, Hebosagil, Herra Ylppö & Ihmiset, Insomnium, The Irrationals, Jare & VilleGalle, Kairon; IRSE!, Kuningassoundi Rentoshow, Lapko, LAS, Liimanarina, Nerve End, Oranssi Pazuzu, Paleface, Pariisin Kevät, PMMP, Reckless Love, Regina, Relentless, Riistetyt, Stig, Swallow the Sun, The Three Smiths Show: Gracias, Noah Kin, Ekow ja Tundramatiks.


title: Luettelo Ilosaarirockin esiintyjistä

text: Ilosaarirock 2013 järjestettiin 12.–14. heinäkuuta 2013. Festivaalialueen esiintyjiä olivat:


title: Luettelo Ilosaarirockin esiintyjistä

text: Adept (Ruotsi), Between the Buried and Me (Yhdysvallat), Hot Chip (Iso-Britannia), Imagine Dragons (Yhdysvallat), Lissie (Yhdysvallat), Mustasch (Ruotsi), Pelican (Yhdysvallat), Sigur Rós (Islanti), Squarepusher (Iso-Britannia), Tarrus Riley (Jamaika/Yhdysvallat), Witchcraft (Ruotsi), Disco Ensemble, Distress of Ruin, Domovoyd, Eevil Stöö, DJ Kridlokk & Koksukoo, Eläin, Eläkeläiset, Eternal Tears of Sorrow, Finntroll, Haamu, Haloo Helsinki!, Hexvessel, Jaakko Laitinen & Väärä raha, Jukka Poika, Jätkäjätkät, Karri Koira & Ruudolf, Laineen Kasperi, Antero Lindgren, Loost Koos, Lost Society, Michael Monroe, Minä ja Ville Ahonen, Mokoma, Nicole Willis & the Soul Investigators, Nightwish, PMMP, Pearly Gates, Pertti Kurikan Nimipäivät, Samuli Putro, Pää Kii, Raappana, Ruger Hauer, Rytmihäiriö, Satellite Stories, The Scenes, Stella, Aino Venna, Von Hertzen Brothers ja Wintersun.


title: Luettelo Ilosaarirockin esiintyjistä

text: Ilosaarirock 2014 järjestettiin 11.–13. heinäkuuta 2014. Festivaalialueen esiintyjiä olivat:


title: Luettelo Ilosaarirockin esiintyjistä

text: Alice in Chains (Yhdysvallat), A$AP Ferg (Yhdysvallat), Ellie Goulding (Iso-Britannia), Haim (Yhdysvallat), Mustasch (Ruotsi), Portishead (Iso-Britannia), Trentemøller (Tanska), Black Lizard, Damn Seagulls, Gracias & The Globe Band, Haloo Helsinki!, Happoradio, Herra Ylppö & Ihmiset, Insomnium, J. Karjalainen, Jenni Vartiainen, KC/MD Mafia, Olavi Uusivirta, Ranger, Sanni, Stam1na, Tuomo, Turmion Kätilöt, Viikate ja Wolfheart.


title: Luettelo Ilosaarirockin esiintyjistä

text: Ilosaarirock 2015 järjestettiin 17.–19. heinäkuuta 2015. Festivaalialueen esiintyjiä olivat:


title: Luettelo Ilosaarirockin esiintyjistä

text: Angus ja Julia Stone (Australia), Bastille (Iso-Britannia), Beardyman (Iso-Britannia), Beres Hammond (Jamaika), Big K.R.I.T. (Yhdysvallat), Charli XCX (Iso-Britannia), Damian Marley (Jamaika), Ghost (Ruotsi), Placebo (Iso-Britannia), SÓLSTAFIR (Islanti), Sunn O))) (Yhdysvallat), Tom Odell (Iso-Britannia), Aivovuoto / DJ Kridlokk / Tuuttimörkö, Amorphis, Apina, Apocalyptica, Apulanta, Atomirotta, CMX, Elastinen, Eva & Manu, Ghost Brigade, Grave Pleasures, Haloo Helsinki!, Laineen Kasperi ja Palava kaupunki, Jukka Nousiainen, Kasmir, Mäkki / Kube / Adi L Hasla, Mirel Wagner, Mokoma, Paperi T, , Pimeys, Pariisin Kevät, Roope Salminen & Koirat, Santa Cruz, SMC Lähiörotat, TEKSTI-TV 666, Von Hertzen Brothers, HC Andersen